text:
FIFA Kappingin 2018
Leygardagin 20. oktober er FIFA kapping á skránni. Kappingin er í Álastovu, og spælt verður á tveimum, ella fleiri um neyðugt, uppvørpum – so møguleiki er fyri, at fleiri dystir verða leiktir samstundis.
Eitt luttøkugjald, áljóðandi 20 kr, er kravt og skal gjaldast í Álastovu, tá ið kappingin byrjar. Hesin peningur fer óskerdur til vinnaran í finaluni. Harafturat leggur Álaborg eina peningagávu til vinnaran – áljóðandi 200 kr.
Hetta merkir, at vinnarin fær ein vinning uppá 200 + (20 x luttakaratal) krónur.
Kappingin byrjar kl. 15:00, til síðsti dystur er leiktur. Barrin hevur sjálvsagt opið, og tað ber til at njóta eina kalda afturvið.
Fastar spælstillingar, sum eru galdandi til allar dystir – Playstaion 4 við FIFA 19 verður nýtt til kappingina.
Leiktíð
Hond á bóltin
Rangstøða
Skaðar
Árstíð
Veðri
Klokkan
12 min. leiktíð (6+6)
Off
On
Off
Heyst
Turt
20:00
Tekna teg
Tilmeldingarfreistin er 18. okt.
Tey, higartil, tilmeldaðu
Martin Didriksen
Pauli Joensen
Borgar Jónsson Stóra
Arni Weihe Gregersen
Elias Evensson
Arnold Hermundarson
Allan J Hansen
Andrias Fagradal
Bárður Jónsson Stórá
Høgni Djurhuus
Jógvan Emil Joensen
Jónas Ákason
Ingi Karason Midjord
Magni Jøkladal Hansen
Ragnar Djurhuus Hammer


c: text/html

text:
Eirikur Lindenskov 11.10.2018 (08:31)
Gevast at leita eftir fleiri túsund fólkum
Leitingin eftir deyðum ella livandi eftir flóðaldu og jarðskjálvta í Indonesia verður nú steðgað.
Myndugleikarnir í Indonesia hava nú uppgivið at finna fleiri á lívi eftir jarðskjálvtana og flóðalduna, sum rakti oynna Sulawesi síðst í september. Harvið veitra myndugleikanir farvæl at finna fleiri túsund fólk deyð ella á lívi.
Tað sigur Bambang Suryo, sum er talsmaður fyri leitinginia.
– Leitingin eftir offrum endar í dag, sigur hann sambært tíðindastovuni AFPø
Frammanundan hava myndugleikarnir funnið yvir 2000 deyð í sambandi við vanlukkuna.
Leitingin stegðar við eini hópbøn kring oynna.
/ritzau/
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her

robotstxt: allowed

filter: keep


text:
TÍÐINDASKRIV HJÁ SU
13. mars 2015
"Sosialistisk Ung í Løgtingið!"
30. desember 2014 varð eykaaðalfundur hjá Sosialistisk Ung. Á skrá var eitt nú val av løgtingsvalevni fyri Sosialistisk Ung til løgtingsvalið 2015...
18. august 2017
SU í glóðheita horninum: Hvat heldur SU um abort?
Spurningar, sum Sosialurin setti Karin Reginsdóttir Joensen, forkvinnu, í sambandi við kjakið um abort í Føroyum. Greinin varð prentað 18. august 2017.
04. oktobur 2016
SU á FNSU í Finlandi: Sterkari loysnir til nútímans kreppur
Sosialdemokratisku ungmannafeløgini í norðurlondum og í baltisku londunum spáa, at samstarv verður hin mest týðandi luturin í heimsparti okkara ta komandi tíðina. Gjøgnum samanhald kunnu nútímans avbjóðingar gerast møguleikar morgindagsins...
Niels Finsensgøta 14, FO-100 Tórshavn, Tlf +298 250104, su@su.fo


text:
Á felags foreldrafundinum, sum var, vórðu foreldrabólkar gjørdir. Tit finna teir undir mappuni Foreldrabólkar. Tit foreldur, sum ikki vóru á fundinum kunnu siga mær frá, hvønn bólk tit skulu í.
Vh. Gunrið
Um næmingur ikki kemur í skúla, skal flokslærarin hava boðini alt fyri eitt á morgni ella kvøldið fyri. Hetta kann gerast við at ringja ella senda sms á 229060
Vinarliga Gunrið
Flokslærari: Gunrið Kallsberg. Tlf.nr. 229060
Føroyskt, kristni, søga: Gunrið Kallsberg
Støddfrøði: Jákup Jacobsen
Danskt: Tina Purkhús
Náttúra/tøkni og enskt: Bergljót Johannessen
Ítróttur: Eyðstein Poulsen, Hanna Y. Sólbjørg, Berit Norðoy og Tummas Joensen/Unnur Lassen
Handaverk og list:
Zacharias Hammer - Handaverk og List (køk)
Gunvá Dragaberg - Handaverk og List (smíð og hugaítrótt)
Margretha Hansen - Handaverk og List (evning)
Katja Kjartansdóttir - Handaverk og List (hondarbeiði og telda)
Heini Ziska Dahl - Handaverk og List (telda)
Í morgun, hósmorgunin, var vikuavbjóðingin. Hvør flokkur hevur eitt umboð, ið skal kappast ímóti umboðum frá hinum flokkunum. Hesaferð var tað tann, sum kláraði flest armboyggingar, sum vann og var tað Talita úr 6.b, sum vann á hinum 6. flokkunum.
Í 7. flokki var bert umboði fyri tann eina 7. flokkin, sum vann uttan dyst. Tað var Anitha, sum vann fyri 7.a


text:
Í 1921 býtti bretska stjórnin oynna Írland í tvíningar. Tey 26 greivadømini har suðuri gjørdust sjálvstøðuga landið Eire, men tey 6 greivadømini har norðuri vórðu verandi bretsk, nevnd Norðurírland. Norðurírland er miðdepil í skipabygging og klædnaídnaði. Hóast mong arbeiða í smáídnaði og landbúnaði, so er arbeiðsloysi ógvuliga stórt.
Síðan 1960-árini hevur politiskur ófriður verið í Norðurírlandi og høvuðsstaðnum Belfast. Mongu protestantarnir, sum eru ættaðir frá bretskum tilflytarum, vilja framvegis verða undir bretskum yvirvaldi, men írsku katolikkarnir, sum hava verið við sviðusoð, bæði hvat viðvíkur arbeiði og bústaðarviðurskiftum, vilja sleppa upp í írska lýðveldið. Báðir partar hava vápnaðar deildir, og írski lýðveldisherðurin (IRA) hevur eisini fleiri ferðir søkt at í Onglandi. Írska og bretska stjórnin hava roynt at fingið partarnar at semjast. Í 1998 eydnaðist so at fáa friðaravtalu - Good Friday Agreement - í lag ímillum partarnar.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður: Belfast
Vídd: 13.843 km2
Fólkatal: 1.789.000
Alment mál: enskt, írskt
Átrúnaður: kristindómur
Stýrirlag: Konstitutionelt monarki
Gjaldoyra: bretskt pund (GBP)


text:
Skrivað hevur: Katrin Joensen-Næs
Tikið myndir: Hanna Davidsen
Mikkel Borg Bjergsø hevur opnað eina nýggja barr Heima í Havn. Hann hevur stórar vónir um ætlanina. Hann byrjaði so smátt at bryggja øl í sínum køki í Keypmannahavn, nú er hann víðagitin sum ein av teimum mest nýskapandi ølbryggjaranum í heiminum og eigur heili 33 barrir kring knøttin.
Visiónin aftaná fyri ølirnar hjá Mikkeller er at gera øl, sum bjóða konseptinum við einari góðari øl av. Hetta gera tey við at brúkar hitt besta tilfarið, og at arbeiða við kreativum fólki kring allan heimin. Hetta hevur borið nógvar speciellar øl við sær, t.d. øl við vietnamesiskum Kopi Luwak kaffi, Chipotle chili, lychee fruktir – bara fyri at nevna nakrar fáar.
MEST UNIKKA ØLBARRIN I HEIMINUM
Øl-verðin er ógvuliga definerað, bæði innan hvussu øl eigur at smakka, og innan hvørja funktión ein barr eigur at hava. Hetta staðið fer burtur frá øllum definitiónum. Kanska eru ta tær somu ølinar mann drekkur, men stemningurin og umhvørvið eru heilt ørvísi. Mikkel forelur:
- Hendan barrin er tann mest unikka ølbarrin í heimum, tað vil eg faktiskt loyva mær at pástanda. Hetta verður eitt stað, sum fólk fara at ferðast til fyri at uppliva.
- Vit sita í einum húsum, sum eru frá 1500 talinum. Tað er eldri enn USA. Hetta er okkurt vit siga við okkara amerikansku vinir, altso at ”vit opna eina barr, sum er eldri enn USA
- Eg veit, at fyri føroyingar er hetta kanska ikki nakað specielt stað. Men vit sita í einum rúmi, sum hevur ein klett við einum springvatni stingandi úr vegginum. Tað kemur vatn úr vegginum í okkara barr. Og takið er pillhamrandi skeivt. Ein partur af hesum endanum av rúminum er ein hálvur metur hægri enn yviri í hinum endanum. Tað er sgu feitt fyri okkum... Vit hava ongantíð sæð nakað líknandi.
- Fyri meg er tað nógv meira spennandi, enn at opna onkra stóra barr í onkrum stórbýi í USA.
VIL FLYTA GRENSIR
Í Føroyum er hent nógv innan tað kulinariska seinastu árini. Matmentanin er blivin heimskend; KOKS hevur fingið sína fyrstu Michelin stjørnu og Ræst opnaði síðsta ár, við fokus á tí føroysku ræsingini.
Áður borðreiddu føroysku matstovurnar við mati, sum tey vistu fólk vildu hava. Typiskt er talan um kjøt, epli og sós. Matmentanin hjá okkum fór ikki at spíra, fyrr enn vit byrjaðu at flyta grensir. Hetta vil Mikkeller gera fyri tí føroysku ølmentanina.
- Eg kenni tey sum eiga Okkara. Teirra øl eru øgiliga tryggar. Tað eru øl, ið man veit at fólk drekka. Men um vit ikki royna at flyta grensirnar, so læra vit heldur einki.
Hann sigur seg hava tosað við Petur í Okkara, ið hevur sagt, at líka síðani teir gjørdu Gullhornið, hava tey í Okkara viljað sjálvur viljað eksperimentera við fleiri ymsum sløgum av øl
- Teir vilja jú eisini byrja at skumpa undir grensirnar.
Gullhornið er ølin, ið Okkara og Mikkeler hava samstarvað um.”Gullhornið” eitur eftir húsúnum, har Mikkeller hevur opnað barr.
- Vit vilja gera kvalitets øl, sum kann blíva eitt seriøst alternativ til vín og sjampanju, tá ið man borðreiðir við gourmet mati.
Lond sum t.d. Frakland framleiða nógv dýr luksus vín. Vín er blivið altjóða drykkilsi, tá ið man etur á fínum matstovum, eisini í Føroyum. Men vín riggar ikki til føroyskan mat. Tí er tað fantastiskt at vit hava fingið eina luksus øl, til tá man etur føroyskt gourmet.
- Eg vóni, at vit kunnu vera við til at skumpa undir mátan, man uppfatar øl uppá. Úrvalið av øl í Føroyum sum nú er, minnir nógv um úrvalið sum var í Keypmannahavn fyri 10 árum síðani, í tíðini har øll drukku pilsner. Vit vilja vísa, at øl kan geva fleiri upplivilsir, enn bara at vera okkurt man drekkur fyri at sløkkja tostan.
Ølirnar hjá Mikkeller kosta umleið 100 krónir, men fyri hendan sama hundrakrónseðilin ber til at fara aðrastaðni at drekka nærum óavmarkaðar nøgdir av pilsner og veðri. Mikkel sigur tó
- Endamálið er produktið, ikki tað, at halda prísinum niðri.Eg haldi at man skal skilja tey bæði frá hvørjum øðrum. Eg haldi ikki, at tað er nakað galið í, at sum ungur kann mann drekka massar av øl fyri hundrað krónur. Men inn ímillum, set teg við einum vinfólki og drekk eina øl ella tvær. Smakka uppá tær og fá eitt upplivilsi burturúr. Hugsa um hesa barrina, sum tá ið tú fert á matstovu. Har fert tú fyri at fáa eitt upplivilsi og at smakka okkurt.


text:
ÍSF húsið í Gundadali var í gjár karmur um aðafundin hjá Ríðisamband Føroya. Nevndin var øll afturvald og roknskapur og formansfrágreiðing var góðkend uttan viðmerkingar.
Tað eru trý limafeløg í hesum miðalstóra sersambandinum, ið sum navnið sigur skal skipa fyri ítrótti hjá reiðfólkum. Áleið 700 limir eru í hesum trimum feløgunum og er nevndin í Ríðisambandinum nøgd við hetta. Eitt sum nevndin ætlar sær at arbeiða við, er at skipa fyri flutningi av rossum millum kappingarøkini, hetta tykist serliga at vera ein forðing hjá teimum ungu ið kappast.
Ætlanin er eisini at senda fólk til HM í gonguløgum í Hollandi í summar. Føroyar hava fólk ið kunna kappast á hægsta altjóða stigi, men av tí at tað er sera kostnaðarmikið at flyta ross uttanlanda til kappingar, so verður tað helst ein avmarkaður hópur ið fer til Hollands at dystast hesuferð.


text:
Redaktión
15.02.2015 - 21:53
Tað var í gjár, at boðini frættust um at Kári á Rógvi var farin. Jóan Pauli Joensen, professari á Søgu- og samfelagsdeildini á Setrinum, hevur skrivað minningarorð á heimasíðuni hjá Fróðskaparsetrinum.
Portalurin endurgevur her í fullum líki minningarorðini.
Kári á Rógvi in memoriam
“Har ljós brenna fá undir lágari lon
sæst gjølla tá eitt av teim slóknar.”
Hesi orðini hjá J. H. O. Djurhuus runnu mær straks í hug, tá ið eg fekk ringu boðini um, at Kári á Rógvi var farin um sýn bert 41 ára gamal. Deyður av herviligari sjúku.
Tað er altíð ein sorgarleikur, tá ið ung kona missir mannin og børnini pápan. Tað er næstan einki verri. Tað er eisini ein sorgarleikur fyri Fróðskaparsetur Føroya at hava mist ein av sínum fremstu slóðarum, tá tað um gransking og undirvísing í lóg ræður. Kári var akademikari og universitetsmaður um ein háls, tað var í akademia, hann hoyrdi heima, og tað var har, brúk var fyri honum.
Kári var sera arbeiðssamur, væl begávaður, hugsaði sjálvstøðugt sum fáur og stakk upp úr fjøldini. Vit komu í síni tíð at starvast neyvt saman í Grundlógarnevndini. Kári var tað løgfrøðiliga álitið og arbeiddi fyri fleiri. Nevndin kom á mál, og politiska skipanin fekk eitt álit at taka støðu til og viðgera.
Tað vísti seg skjótt, at Kári eisini hevði tev fyri vísindaligum løgfrøðiligum arbeiði og var ein góður analytikari, sum ikki var tamdur av løgfrøðiligari vanahugsan. Tað var tí gleðiligt, at hann fór undir granskaraútbúgving og eftir rættiliga stuttari tíð vann sær doktaranavnabót við Háskóla Íslands og helt á at granska. Umframt at vera í starvi á Setrinum var hann eisini gestalærari á Háskúlanum í Akureyri.
Fyri ikki so langari tíð síðani gjørdist Kári professari í løgfrøði við Fróðskaparsetrið. Frammanundan hevði hann starvast sum lektari og lagt lunnar undir grundskeið í lóg. Eitt skeið, sum hevur verið mongum til stóra nyttu. Farið varð eisini undir masterskeið í lóg, og framtíðin hjá løgfrøði á Setrinum tyktist bjørt, men skjótt er Harranum um.
Missurin hjá Setrinum er tí ómetaliga stórur. Tað er ein tragedia, at hann ikki er longur, tí Kári var tað dragandi lokomotivið. Tað kom sum eitt sjokk, tá vit frættu, at hann hevði fingið álvarsliga sjúku at dragast við. Tað tykist í skrivandi løtu so óveruligt, so hugtungt og so syrgiligt, at hann ikki er meira. Vit, starvsfelagar hansara og studentarnir, fara ikki longur at merkja hansara spei og humor og hansara gløgga vit. Kári á Rógvi var meira enn tey flestu. Hann var sín egni.
Er tað sárt hjá Setrinum at hava mist ein slóðara sum Kára á Rógvi, so kann tað ikki berast saman við tann persónliga missin hjá konu og børnum, foreldrum og systkjum og familju Kára. Okkara tankar eru hjá teimum.
Við hesum fáu orðum vilja vit á Setrinum sýna okkara samkenslu og minnast Kára á Rógvi.
Jóan Pauli Joensen


text:
Orð: Martin Joensen
Lag: Jákup Zachariasen
1. Við vegin stendur maður, ið glæma lýsir frá;
eg hyggi burt og gangi skjótt framvið.
Um lívsins vatn hann talar og skæra hvíldará;
eg havi skund, eg vil bert hava frið.
Niðurlag: Hann sigur: „Kom! Og rætt mær tína byrði!
Kom her til mín og rinda møðina!
Tak mítt ok! Tað tyngir ikki eins og heimsins meldur ger;
kom her til mín, eg gevi tær mín frið!“
2. Hví stendur hann við dyrnar? Hví bankar hann uppá?
Hvat vil hann mær? Hví fer hann ei sín veg?
„Eg havi ringa tíð nú! So Jesus, far mær frá!
Eg havi ikki tíð at hitta teg!“
3. Men ivin varð til longsil; til ljósið vaks mín trá
– á nátt hann aftur uttanfyri stóð:
„Kom inn, mín Harri Jesus, kom inn og ver mær hjá,
bert tú kanst aftur birta mína glóð!“


text:
Prísur
PRÍSUR ER Á VEG!
Íroknað pakkanum
Hentleikar á hotellinum
Hotellið
Maspalomas Princess er eitt stórt og snotuligt hotell, ið er væl egnað til bæði pør og familjur. Fýra svimjihyljar eru á hotellinum, har ein svimjihylur hevur eina kunstiga strond. Allir hentleikar verða deildir við nábúgvahotellið Tabaiba Princess, sum er m.a. tríggjar matstovur, barrir, fitnessrúm, tennisbani og minigolf.,
Til børnini eru barnaklubbur, barnasvmjihyljar, og um kvløldið verður skipað fyri undirhaldi til bæði børn og vaksin.
GG! Prísurin avhongur alt av nær ferðast verður. Um ferðast verður í háárstíð ella um lítið pláss er umborð á Atlantic kann prísurin verða nakað hægri.


text:
Orð: Henry Francis Lyte
Lag 1: William Henry Monk
Lag 2: G.A. Pope
Týtt: Victor Danielsen
Upprunaheiti: Abide with me
Týðing hjá Edmund í Garði
1. Ver tú hjá mær, nú náttin kemur á,
og dagur dimmist, Harri, statt mær hjá!
Tá onnur hjálp og troyst er langt frá mær,
hjálp hinna hjálparleysu, ver tú nær!
2. Hvønn tíma nýtist mær at síggja teg,
hvør uttan tú kann sigra fyri meg!
Hvør uttan tú er borg og skjól hjá mær! –
Í sólskini og toku ver tú nær!
3. Tær lívsins stuttu stundir svinna brátt,
og gleðin følnar, dagur verður nátt;
umskifting allar staðir eygað sær,
tú eina ei umskiftist – ver tú nær!
4. Eg óttist ei, tá tú mær stendur hjá,
ei sorg meg kúgar, stríð meg troyttar tá;
deyði, hvar er tín broddur, sigur tín!
Jesus teg vann, og sigur hans er mín.


text:
29. desember 2017Nr. 179
Kunngerð um treytir fyri landing í Føroyum og uppboðssøla av veiddum fiski, sum broytt við kunngerð nr. 15 frá 28. februar 2018
Við heimild í § 49, stk. 2, § 50, stk. 2 og § 81, stk. 2 í løgtingslóg nr. 161 frá 18. desember 2017 um fyrisiting av sjófeingi verður ásett:
Landing í Føroyum
§ 1. Øll veiða hjá fiskiførum undir føroyskum flaggi skal landast um bryggjukant í Føroyum, samanber tó stk. 2.
Stk. 2. Nevndu fiskasløg eru fevnd av ásetingini í stk. 1:
1) Blálonga.
2) Brosma.
3) Gulllaksur.
4) Havtaska.
5) Heystgýtandi sild.
6) Hvítingur.
7) Hýsa.
8) Hummari.
9) Kalvi.
10) Kongafiskur.
11) Liri.
12) Longa.
13) Makrelur.
14) Norðhavssild.
15) Reyðsprøka.
16) Skøta.
17) Steinbítur.
18) Svartkalvi.
19) Svartkjaftur.
20) Toskur.
21) Tunga.
22) Upsi.
Stk. 3. Øll veiða skal landast um eina innvigingarskipan, sum er góðkend av Fiskiveiðieftirlitinum.
Uppboðssøla av veiddum fiski
§ 2. 1) Í tíðarskeiðinum 1. januar 2018 til 31. mars 2018 eru eingin fiskasløg ella fiskaúrdráttir fevnd av kravinum í § 50, stk. 1 í løgtingslógini um, at í minsta lagi 25% av allari veiðu hjá føroyskum fiskifari skal bjóðast út um góðkenda uppboðssølu í Føroyum.
Revsireglur
§ 3. Brot á § 1 verða revsað við sekt, er ikki harðari revsing ásett eftir aðrari lóg.
Stk. 2. Feløg og aðrir løgfrøðiligir persónar verða revsað sambært reglunum í kapitli 5 í revsilógini.
Stk. 3. Sambært § 87 í løgtingslógini kann Vørn beinanvegin taka aftur rættin til at reka vinnuligan fiskiskap, um brot er framt sambært stk. 1. Rætturin at reka vinnuligan fiskiskap kann takast aftur upp til 4 vikur hvørja ferð.
Gildiskoma
§ 4. Henda kunngerð kemur í gildi 1. januar 2018.
Fiskimálaráðið, 29. desember 2017
Høgni Hoydal (sign.)
landsstýrismaður
/ Rógvi Reinert (sign.)
1) Broytt við kunngerð nr. 15. frá 28. februar 2018.


text:
Sjagaklettur sigur farvæl í dag
vinna15-04-2018 - 15:30 - Jóanis Nielsen
Ætlandi loysur Sjagaklettur av Havnini seinnapartin við kós til Vancouver í Kanada, teir skulu ígjøgnum Panama-kanalina og so upp við vesturstrondini av USA til Vancouver í Kanada, har hann er seldur til.
Teir leggja helst inn á fjørðin í Hvalba, fyri síðstu ferð, á leiðini vestur í hav.
Sjagaklettur hevur mest roynt í føroyskum sjógvi, síðan skipið var keypt til Føroyar, men hevur eisini roynt við Eystr-Grønland og á Flemish Kap.


text:
Journalistur: Birita Matras Petersen
Mánakvøldið, tann 27. november framførdi tredivu ára gamli norski tónleikarin og sangskrivarin, Pål Moddi Knutsen, nakrir sangir av útgavuni ”Unsongs: forbidden songs” í Miðstovu, ið er høli í Norðoya Fornminnasavni.
Miðstovan varð bygd í 1896, og gamli bygningurin setti ein hugnaligan dám á framførsluna. Meðan kertiljósini bleiktraðu og gólvið brakaði, sang hann og greiddi frá ymsum søgum úr fleiri londum, ið hava motiverað verkætlan hansara. ”Unsongs: forbidden songs” varð givin út í 2016, og er ein serstøk útgáva við tólv ymsum løgum, ið hava verið bannað ella sensurerað. Í hesum sambandi hevur Røddin havt samrøðu við Moddi.
Tað tóktist, sum hann hevði skund. Frísuta, ljósa hárið flákraði, meðan hann pakkaði karrygula Fjällräven ryggsekkin, men kortini gav hann sær stundir til eitt prát. Áðrenn hann sessaðist, hapsaði hann eina mandarin og byrjaði stillisliga at flysa skalið av.
Vísusangarin og sellospælarin, ið varð funnin á gøtuni
Spurdur um, hvussu hann ynskir at lýsa sín tónleik, svarar Moddi við einum brosi, at tað í roynd og veru ikki er hansara tónleikur. Sjálvur vil eg lýsa meg sum vísusangara, ið greiðir frá søgum við tónleiki sum undirhald í steðgunum, sigur hann.
- Tað býttasta tú kanst gera, er at biðja ein tónleikara seta seg sjálvan í bás. Tað er jú vísupoppur, svarar hann heldur speirekin og flennir.
Saman við Idu, sum í løtuni spælir sello fyri hann, hevur hann havt góðar tólv framførslur. Ida varð tikin upp á gøtuni av Katrinu, ið vanliga spælir sello fyri hann.
- Báðar gingu runt í Oslo, báðar høvdu sello á rygginum, og so møttust tær, sigur hann og flennir.
Íblástur og spírin til ”Unsongs: forbidden songs”
Moddi stórur fjeppari av plátunum hjá Damien Rice, ið hava givið honum íblástur. Harafturat nevnir hann norskir tónleikabólkar, sum hann sær upp til, eitt nú ”Kråkesølv” og ”Valkyrien”.
- Eg eri ógvuliga inspireraður av øðrum tónleikarum, sum eg vildi ynskt, eg var líka góður sum. Tað verði eg ongantíð, men eg kann siga frá søgum, svarar hann heldur lítillátin og brosar.
Spurdur um, hvat fekk hann at fara undir við verkætlanina ”Unsongs: forbidden songs”, sigur hann, at tað var norska vísusangarinnan Birgitte Grimstad, ið var spírin til verkætlanina. Birgitte Grimstad var á konsertferð í Ísrael í 1982, júst tá Beirut varð bumbað í samband við kríggið í Libanon. Hon varð yvirtalað at lata vera við at framføra sangin ”Eli Geva” á síni konsertferð í Ísrael. Í hesum sambandi hevur Moddi givið út lagið út í nýggjum hami, og vísur á friðarhugsjón og noktan mótvegis kríggi.
Ein tíðarbær verkætlan
Útgávan er eitt projekt, ið hóskar til samtíð okkara. Á fjølmiðlunum síggja vit, at tað er snarað í Turkalandi, Russlandi, Kina, USA og Stóra Bretlandi tey seinastu tíggju ella fimtan árini. Í øllum hesum støðum sært tú tekin um, at talu- og skrivifrælsið er undir trýsti, greiðir hann frá.
- Vit hava jú kanska hildið, at teir gomlu og autoriteru statirnir, sum hava sensurerað list og egnar borgarar, var nakað, sum hoyrdi til farna tíð. Og at heimurin flutti seg ímóti onkrum øðrum; einum opnum samfelagi. Tað, sum vit fyrr tóku fyri givið, var loyvi at tosa um, er ikki longur ein sjálvfylgja, sigur hann.
Konsertferðin, ið endaði í Føroyum
Moddi hevur verið á einari nærum støðugari konsertferð í hálvtannað ár. Konsertferðin byrjaði í París, og síðan fóru tey til eitt nú Madrid, Ungarn, Kekkia, Turkalands, Tunesia, og Føroyar gjørdust endastøðin hjá longu konsertferðini kring knøttin. Hann leggur afturat, at hann eisini hevur verið heima, men hevur í høvuðsheitum havt framførslur, síðan útgávan varð givin út.
- Man verður nærum vitleysur, sigur hann læandi.
Heimkensla í Føroyum
Grønir dalar og illfýsið veður er ikki heilt fremmant fyri Moddi, ið vaks upp í tílíkum landslagi við luktinum av fiski í Norður-Noregi.
- Tað er jú akkurát tað sama sum í Norður-Noregi. Tað er fultkomiliga eins! Fjøllini, havið, fiskurin, fiskimenn og lundin. Tað er eins og at vera heima, sigur hann.
Vitjanin í Føroyum hevur verið stokkut, men tó hendingarík við óáltítandi veðurlagi. Hann greiðir frá, at tey hava upplivað alskyns árstíðir innan 24 tímar; skínandi sól, kavaveður, regn, krapa, samdrigna luft, bítandi kulda og brennandi hita.
- Ein í mínari familju búði í Føroyum í nítjanhundraðtalinum, og búði her í eitt hálvt ár. Hon kom mitt í januar, og ringdi heim til ommu sína, og segði at hon var so nøgd við Føroyar. Hon helt tað vera ótrúligt, at hon kundi ganga úti í troyggju í januar. Hon ringdi aftur í juni, og segði, at hon brúkti framvegis somu troyggju, sigur hann og flennir.
Føroyski maturin, náttúran og tónleikurin hóvar honum væl, og hann greiðir frá, at hann fer aldri at takka nei til eina framførslu her.
- Um onkur bjóðaði mær, so hevði eg… [hugsar] Ja, nú veitst tú at vit skulu spæla í Miðvági, sigur hann læandi.
Framførslur í smáum støðum og hálvtrýss ára gamlar konur
Moddi greiðir frá, at vanliga eru áhoyrararnir rættiliga ungir, lærdir og vesturvendir við rættiliga umfevnandi málkunnleika, og vita yvirhøvur nógv um norskan tónleik. Tó er ikki einans ungdómurin áhugaður í Moddi.
- Áhoyrararnir eru rættiliga tilkomnir, tá vit spæla í smærri støðum í Noregi. Tað eru nógvar hálvtrýss ára gamlar kvinnur við almennum starvi, ið standa aftanfyri pallin og siga: ”áááh, tú burdi møtt mínari dóttur!”, sigur hann og flennir.
Framtíðarætlanir og lestur
Spurdur um, hvørjar ætlanir eru fyri framman, svarar hann, at hann er ræðslusligin fyri tí, sum skal henda nú.
- Tá eg komi heim, bíðar ein tómur álmanakki. So fáa vit at síggja, hvat fer at henda!
Moddi hevur júst latið sína Master-uppgávu inn, sum snýr seg um norska málmbræðingarídnaðin, og umhvørvistrupulleikar knýttir at málmframleiðslu.
- Eg haldi tað vera stuttligt at sameina gransking og list, men tað verður nokk ikki mítt næsta ynski sum stórverk innan norska málmbræðingarídnaðin.


text:
Reglur fyri næmingaráð
Grein 1
Skúlin við Løgmannabreyt (SVL) hevur 3 ráð við næmingum, ið bera navnið “Næmingaráð SVL”, við ískoytunum innskúlingin, miðdeild og framhaldsdeild, og sum hava heimstað í SVL í Hoyvík.
Grein 2
Endamálið við næmingaráðnum í innskúlingini er at læra næmingarnar grundleggjandi reglur í fólkaræðnum og fyrireika teir at gerast virknar í einum møguligum næmingaráði, tá teir verða eldri.
Teir skulu læra at velja floksfelaga at umboða tey. Umboðini læra at fundast og at leggja fram fyri floksfeløgum aftur, hvat fundurin er komin fram til.
Endamál við næmingaráðnum í 4., 5. og 6. flokki er sama sum í innskúlingini.
Í hesum aldursbólki læra næmingarnir eisini at skriva skrá, fundarfrágreiðing og møgulig mál at senda til umboðini.
Endamál við næmingaráðnum í 7., 8. og 9. flokki er at læra næmingarnir at virka í fólkaræðnum.
Gjøgnum ráðið fáa næmingarnir møguleika at hava ávirkan á egnan skúla og læru umstøður.
Grein 3
Valbari og valrætt til næmingaráð SVL hava:
1. Til ráðið fyri innskúlingina – næmingar í 1., 2. og 3. flokki.
2. Til ráðið fyri miðdeildina – næmingar í 4., 5. og 6. flokki.
3. Til ráðið fyri framhaldsdeildina – næmingar í 7., 8. og 9. flokki.
Grein 4
Hvørt næmingaráð hevur tveir limir og tveir varalimir fyri hvønn flokk.
Grein 5
Flokkarnir hava val til næmingaráðið árliga við skúlaársbyrjan, ella tá teirra umboð í næmingaráðnum ikki longur er næmingur í flokkinum.
Valdagurin skal verða fráboðaður í minsta lagi eina viku frammanundan.
Grein 6
Ein lærari verður settur at hava ábyrgd fyri hvørjum næmingaráði.
Ábyrgdarlærarin leiðbeinir og tryggjar góðan fundarsið og gott arbeiðslag
Grein 7
Næmingaráðsformaðurin og næstformaðurin kunnu í ávísum málum umboða næmingaráðið á námsfrøðiligum fundi og skúlastýrisfundi.
Grein 8
Næmingaráðið skipar seg sambært viðtøkum, sum verða ásettar á fyrsta fundi.


text:
Útnorðurráðið hevur ársfund í Føroyum
Útnorðurráðið hevur í døgunum 4-5. september í ár ársfund í Føroyum. Ársfundurin hesa ferð verður hildin í tingsalinum, har Páll á Reynatúgvu, løgtingsformaður býður vælkomin, og fundurin verður sendur beinleiðis í sjónvarpinum í KVF á sama hátt sum løgtingsfundir.
Hetta er liður í einari royndarskipan, har Útnorðurráðið í fjør, í ár og næsta ár hevur biðið um og fingið loyvi til at halda sínar ársfundir í tingsalunum í teimum trimum londunum.
Fundurin týsdagin byrjar kl. 9.30 og endar kl. 17. Mikudagin er fundurin frá kl. 10.45 til kl. 15.


text:
Eg eri ikki nakar Picasso, men aftaná ein langan dag, dámar mær væl at sita og gera eitthvørt kreativt. (Eg eri sum børnini, eg vil helst koyra tað í rammu, og hanga tað upp, beinanveg). Gott at eg havi ein lagaligan sjeik, sum tímur at hava mína “list” hangandi.
Men eg haldi sagtans, at tað kann brúkast. Eg keypti mær ein blokk við semi góðum pappíri og tveir svartar pennar í Tiger, fyri umleið 50kr í alt. So hetta er tað eg siti og tekni við.
Eg plagi at hyggja á pinterest, instagram og googla fyri at finna íblástur, til hvat eg kann tekna. Tað skal ikki altíð so nógv til, fyri at tað skal síggja pyntiligt út.
Hesar báðar tekningarnar omanfyri, sat eg og gjørdi tað eina kvøldið.
Deiliga avstressandi við einum drekkamunni og tónleiki.
M&K


text:
Best dámar mær, tá ummæli fara beint eftir málinum og tí, ið øsir ummælaran, sum verður drivin av eini eygleiðing, ið er uttan óneyðug fyrilit, sum í roynd og veru púrt einki hava við ummælið at gera.
Tá faklig vitan og djúp indignatión tørna saman í einum reyðgløðandi ummæli.
Tað er laaangt síðan at eg havi lisið eitt fyndugt ummæli í einum føroyskum miðili, sum er soleiðis háttað og andliga borið. Men í dag hendi tað. Dimma hevur eitt tílíkt á prenti.
Tað er Høgni í Jákupsstovu, ið hevur drúgvar framleiðsluroyndir úr miðlaverðini, sum í dag ummælir Faroese Music Awards (FMA), ið miðla- og mentamastodontarnir báðir, grannahúsini Kringvarpið og Norðurlandahúsið, skipaðu fyri saman við Miðlahúsinum.
Gjørdu vertirnir sítt besta, so gjørdu tónleikararnir sítt allarbesta. Tað undirstrikar ummælarin eisini, altso at tónleikararnir gjørdu sítt allarbesta. Men onkuntíð er tað ikki nóg mikið. Og her eri eg so rørandi samdur við ummælaranum. Sum sending, produkt, framleiðsla, var hetta av allari framkomnari leið. Ummælarin er so ítøkiliga kontantur, at hann kókar tiltakið bæði niður og inn í ein grótharðan bótarmola, og fær eittans orð burturúr destillatiónini: katastrofa.
Tað er tað. Meir er ikki at siga. Takk fyri gott ummæli, sum er greitt og náðileyst, men beinrakið fer eftir tí, ið ikki er gott nokk. Tað var FMA sum sjónvarpað tiltak ikki.
Her er orðið, dagsins Dimmuorð:


text:
Marghollin.fo: Nú arbeiðið við at leggja graslíkisvøllin á í Marghøllini er komið væl áleiðis, var Birgir Andreasen frá Ide Møblum og vitjaði. Graslíkisvøllurin er keyptur frá Ide Møblum og er av slagnum DOMO Varioslide S Pro.
Jens Petur Brattalíð, leiðari av Marghøllini, og Dennis Holm, borgarstjóri í Vágs Kommunu, vóru í Marghøllini saman við Birgiri Andreasen, sum greiddi frá, hvussu arbeiðið við at leggja graslíkisvøllin verður skipað. Jens Petur Brattalíð greiddi eisini frá Marghøllini og hvørjar aktivitetur høllin kemur at hýsa og um hvørjir hentleikar verða í innandura bygninginum.
Áleggjarar hjá Ide Møblum hava seinastu dagarnir arbeitt við at leggja út undirlagið og síðani sjálvan graslíkisvøllin og tað arbeiði gongur eftir ætlan, og verður sjálvur graslíkisvøllurin klárur at taka í nýtslu í næstu viku.
Ide Møblar løgdu fyrsta graslíkisvøllin á í Havn longu í 1986, og hava síðani lagt nógvar graslíkisvøllir í Føroyum. Seinastu árini hava Ide Møblar lagt teir flestu av av teimum nýggjaru vallunum, sum liggja runt um í Føroyum, umframt at Ide Møblar hava lagt fleiri av teimum smærru vøllunum til kommunur í Føroyum.


text:
Runavíkar skúli, ið er ein verkætlan, sum verður framd í partalag, hevur gingið sera væl.
Borgarstjórin setti spakan í 3. oktober 2006, og varð skúlin avhandaður Runavíkar kommunu 12.12.08.
Skúlin hevur 18 skúlastovur, serstovur sum jarn- og træsmíð, tilevning/handarb./list, bólkarúm, lívfrøði, alis- og evnafrøði, tónleikarum og kantinu.
Harumframt hevur skúlin stóra aulu og bókasavn, sum ætlanin er, at allir borgarar í kommununi skulu hava gleði av.
Gamli skúlin, sum varð tikin niður í sambandi við, at nýggjur skúli skuldi gerast, var gamal og niðurslitin, og eisini vorðin ov lítil. So nýggi skúlin er eitt stórt framstig fyri alla kommununa.
Byggiharri: Runavíkar kommuna
Ráðgevarar: Teknistovan v. Eyðun Petersen, SMJ Ráðgevandi verkfrøðingar
Byggiár: 2006-2008


text:
Tey bæði spølini eru Hertak Føroyar og Hildarting, sum minna um hvørt annað; tey heinta nemliga bæði tvey íblástur úr vælkenda og klassiska borðspælinum Risk, har spælarar kempa fyri harradømi á heiminum. Í føroysku spølunum snýr tað seg sjálvsagt um harradømi yvir tær 18 oyggjarnar.
Í samrøðu við Halgir Winther Nagata í Startup Podcastinum fortelja vinmenninir handan borðspælið Hildarting um leiðina at skapa eitt nýtt borðspæl frá botni av.
Startup Podcastið finst á appunum Apple Podcast og Stitcher, og á heimasíðuni halgir.fo
.


text:
Samandráttur av aðalfundinum 2011
Tey fylgjandi punktini vóru øll sammælt viðtikin á aðalfundinum t. 18. august 2011.
- Nevndin:
- Jógvan Jákupsson er nýggjur kassamaistari
- Limberg Michelsen er afturvendandi vevmeistari
- Súni Joensen er nýggjur sosialur samskipari
- Heini Reinert er afturvendandi skrivari
- Ása Johannesen er afturvendandi nevndarsamskipari
- Árliga limagjaldið varð hækkað frá 50,- kr. til 200,- kr.
Semja var um, at 50,- kr. er óneyðuga lágt, og at nýggja upphæddin vónandi fer at geva felagnum betri sømdir, at skipa fyri meir áhugaverdum tiltøkum.
- Felagið hevur fingið nýggjar viðtøkur.
Viðtøkurnar eru at finna her.
- Felagið hevur fingið nýggja almenna stevnu.
Stevna felagsins er sokallaða keypmannahavnaryvirlýsingin um átrúnað í almenna rúminum og finst her.
Onnur evni, ið vóru uppá tal umfataðu, at nýggi kassameistarin ætlar sær at skráseta felagið og seta upp nýggja konto, at sosiali samskiparin fer at taka sær av felagsins tilveru á Facebook, og at skrivarin skal geva nýggju nevndini ymiskar neyðugar upplýsingar.
Limagjald fyri komandi ár verður sjálvandi ikki kravt inn fyrr enn kassameistarin hevur fingið nýggju kontoina í rætt lag.
Gudloysi


text:
Innihald
Úlfur Hjörvar: Illa fara orðini (stuttsøga)
H.P. Lovecraft: Tónleikurin hjá Erich Zann (stuttsøga)
Torfinnur Jákupsson: Gaman í (yrking)
Syndri Freysson: Tvær yrkingar
Michael Strunge: Tríggjar yrkingar
Peter Adolphsen: Tríggjar stutt-stuttsøgur
Naja Marie Aidt: Sum einglarnir flúgva (stuttsøga)
Sissal Kampmann: Tríggjar yrkingar
John Ashbery: Tvær yrkingar
Herluf Hansen: Tríggjar yrkingar
Ernest Hemingway: Uppi í Michigan (stuttsøga)
Haruki Murakami: Fílurin hvørvur (stuttsøga)
Durita L. Jóansdóttir: Søgan um leyvuna, veðrin og samleikaskápið (ritroynd)
Anna Mortensen: Tvær yrkingar
Annika Skaalum: 11. september (yrking)
Hans Olaf Joensen: Úr ferðadagbókini (ritroynd)
Leif Olsen: Gerandisdagar (ritroynd)
***
Les ummæli eftir Berg Djurhuus Hansen av Vencli Nr. 4/2008.


text:
Heimssøga er lærubókatilfar ætlað 7.-9. flokki. Heimssøgan er lutvíst ein týðing og lutvíst ein tillaging av svenska lærubókatilfarinum, sum kallast Impuls. Talan er um tríggjar bøkur: Heimssøga – Fram til 1700 til 7. flokk, Heimssøga – Frá 1700-1900 til 8. flokk og Heimssøga – Frá 1900 til í dag til 9. flokk. Endamálið hevur verið at skapa eitt hugvekjandi lærugreinatilfar, sum er hóskandi til nútíðar næmingin.
Heimssøga - Frá 1900 til í dag byrjar við aldamóti 1900, og endar við stóru spurnigunum um yvirgang og altjóðagerð í dag. Millum evnini, ið verða viðgjørd eru: Fyrri heimsbardagi, Tíðin millum kríggini, Seinni heimsbardagi, Tíðin eftir kríggið, Tvídráttur heimsveldanna, Vórðu hjálondini fræls og Stórir spurningar í okkara tíð.
Millum ymsu kapitlarnar í bókunum eru steðgistøð. Í hesum tema-uppsløgum verður dentur lagdur á brot úr søguni, har breiða søguskrivingin verður løgd til viks, soleiðis at pláss verður at viðgera nøkur evni neyvari. Til hvørt av steðgistøðum eru arbeiðsuppgávur – antin í næmingabókini ella til útskrivingar í læraravegleiðingini.
Tíðarásar eru settir upp innanfyri permuna í lesibókini. Hugsanin er, at tíðarásarnir skulu geva næmingunum greiðari yvirlit yvir tey tíðarskeið, sum verða viðgjørd í bókunum – nær fara tær fram, hvussu langt tíðarbil fevna tey um, og hvar hoyra tey heima í tíðini samanborið við aðrar hendingar.
Tá ið tíðarásarnir eru settar innanfyri bókarpermuna, gerst tað lætt at venda aftur til teir av og á í undirvísingini. Nakrir av tíðarásunum lýsa neyvari týðandi øki sum til dømis ídnaðartilgongdina og menningina viðvíkjandi fólkaræði og mannarættindum.
Bókin hevur heimasíðu á www.snar.fo/heimssoga
Bókin fæst í bókamiðsøluni og kostar 240 kr.
Heimssøga er lærubókatilfar ætlað 7.-9. flokki. Heimssøgan er lutvíst ein týðing og lutvíst ein tillaging av s...
Heimssøga er lærubókatilfar ætlað 7.-9. flokki. Heimssøgan er lutvíst ein týðing og lutvíst ein tillaging av s...
Heimssøga – Frá 1900 til í dag.
© Nám 2012
Týtt og tillaga til føroyskt hevur
Jóan Pauli Joensen eftir
Impuls Historia 3
© 2009 Göran Körner, Lars Lagheim og Natur & Kultur, Stockholm
Fälth & Hässler, Värnamo 2009
Umbróting: Gramar p/f
Prent og innbinding: Føroyaprent
Útgáva: Nám,Tórshavn 2012
1. útgáva, 1. upplag: 2012
ISBN: 978-99918-2-070-5


text:
Byrjanin hevur verið góð og eg havi eina kenslu av, at tingin byrja at fella uppá pláss, sigur Glenn Ståhl venjari í sjónvarpssamrøðu.
Vit gleða okkum til sunnudagin, tá tíðini eisini er komin til at vit skulu vísa, hvat vit kunnu.
Eg ynski sum venjari, at vit spæla fótbólt, eru góðir við bóltinum og skapa málmøguleikar. Eg ynski eisini, at vit fara frá at verða eitt verju-kent lið til at spæla meiri álopskent.
Sjálvandi kunnu tað uppstanda støður, har tað miseydnast og vit tapa, men vit fara at halda fast í at spæla fótbólt, tí vit hava góðar fótbóltsleikarar á liðnum, sigur Glenn Ståhl, venjari, í sjónvarpssamrøðuni.
Og Glenn leggur afturat, at allir mans eru klárir og at hann hevur eina góða kenslu til dystin, og tippar, at Suðringar vinna 2-1.
Trýst á myndina fyri at síggja samrøðuna við Glenn Ståhl.


text:
25. december 2015
24. december 2015
Svenning Reinert 80 ár
Kvøða til eina fyrimynd
Førum fram yvir dalar og fjøll –
Føroya havoygdi ungdómur reysti –
fremjum ítrótt og fimleik um vøll –
latum forndansin dynja í høll –
skipið kvæðini snjøll –
trínum lættliga fram og við treysti.
Føroya havoygdi ungdómur reysti –
fremjum ítrótt og fimleik um vøll –
latum forndansin dynja í høll –
skipið kvæðini snjøll –
trínum lættliga fram og við treysti.
Hesi orðini hjá Janusi Djurhuus eru helst hóskandi, tá ein skal skriva eina heilsu til fyrimyndina hjá okkum reiðfólkum, Svenning Reinert, nú hann jóladag rundar tey 80 árini.
Svenning Reinert er sjálv ímyndin av kappríðing sum ítrótt her á landi. Hann reið kapp fyrstu ferð longu í 1949. Hetta er somikið langtsíðani at avoldaða heimastýrislógin var enn fesk, fólkatalið í havnini var gott 5000 og føroyska fíggjarlógin var áljóðandi 5 milliónir danskar krónur. Men mest umráðandi fyri Svenning var helst at Føroya Ríðingarfelag var 6 ára gamalt og longu tá í fagrasta blóma.
Tá var riðið kapp úti á Velbastaðvegnum, málið var áraka har sum krossurin er. Hetta árið gjørdist Svenning nr. 2 í sínum flokki, á hesti nevndur Ørvarodd ið farbróðurin Tummas átti.
Síðani tá, ja síðani 1949 hevur Svenning riðið kapp hvørt ár. Hetta er heilt vist eindømi innan kappríðing, ikki bara í Føroyum, men í øllum heimunum. Longu árið eftir, í 1950 vann Svenning sína fyrstu, fyrstu virðisløn, hesaferð á hestinum Sjeik sum Heri Jensen átti.
Hetta er sum so bragd í sjálvum sær, men stóra bragdið hjá Svenningi er at tá onnur góvust, tá helt hann á, og tað er vorðið sum bragd. Tað sum er heilt serstakt við Svenningi er at hann er serstakliga treiskur. Hóast honum ikki dámar at tapa so gevst hann ikki á hondum. Ikki tað, havi ongantíð hoyrt hann sagt, at hann ikki dámar at tapa, men tað sæst skiliga at lagið er betri tá hann hevur vunnið.
Munurin á honum og øðrum reiðfólkum er tó tann, at har nógv bara tíma at ríða kapp tá tey vita seg hava møguleika at vinna, so møtir Svenning upp líkamikið hvussu útlitini eru. Hetta tí honum dámar ítróttina og dámar at kappast við onnur. Hetta er tíanverri sjáldsamt nú á døgum, tí eru vit sera takksom at eiga eina tílíka eldsál millum okkum í felagnum.
Svenning hevur hóast luftalsliga høga aldurin enn ross, og hevur eisini verið at sæð á ríðibreytinum hetta kappingarárið. Vit í nevndini í Føroya Ríðíngarfelag vóna at síggja teir eyðkendu reyðu selanar hjá Svenningi á ríðibreytinum aftur komandi ár.
Hjartaliga til lukku við føðingardegnum Svenning Reinert
Vegna Føroya Ríðingarfelag
Brandur í Dali
Gleðilig jól
Føroya Ríðingarfelag ynskir øllum eini gleðilig jól.
Í ár valdi nevndin í FR at geva eina serstaka gávu til David Nordendal, sum herfyri gavst sum formaður hjá Føroyskum Íslandsrossafelag. David hevur øll árini verið sinnaður fyri samstarvið millum feløgini og hetta eru vit takksom fyri.
Enn einaferð gleðilig jól øll somul - nær sum fjar
13. december 2015
Jólahugni við rossum
Føroya Ríðingarfelag skipaði í dag fyri einum øðrvísi jólahugna úti í Havnardali. Vekk vóru bommgávupakkar og jólamenn við følskum skeggi. Ístaðin var kakao, bollar, hugni og børn sum vísti kynstur við rossum.
Gunrid Hansen og Nina Brockie Hansen hava í heyst undirvíst einum hópi av børnum, og hesi vísti í dag ein part av tí tey hava lært.
Nógv fólk vóru komin í Reiðhøllina at hyggja og eyðnaðist hetta sera væl - Nevndin í Føroya Ríðingarfelag sigur seg vóna, at kunna endurtakað okkurt líknandi tiltak næsta ár.
Nakrar myndir frá framsýningini síggjast á leinkju niðanfyri
Myndir er her !
Gunrid Hansen og Nina Brockie Hansen hava í heyst undirvíst einum hópi av børnum, og hesi vísti í dag ein part av tí tey hava lært.
Nógv fólk vóru komin í Reiðhøllina at hyggja og eyðnaðist hetta sera væl - Nevndin í Føroya Ríðingarfelag sigur seg vóna, at kunna endurtakað okkurt líknandi tiltak næsta ár.
Nakrar myndir frá framsýningini síggjast á leinkju niðanfyri
Myndir er her !
11. december 2015
Innasta økið stongt fyri ferðslu
"Tað grør um gangandi fót" sigur orðatakið
Her skal helst einki grógva, men um fáar vikur er vónandi asfalt lagt á her - Til tað er liðugt, vilja vit heita á fólk at fara so væl um sum gjørligt. Bilar eru bannaðir, uttan við loyvi frá nevndini - og tey sum hava fjós innanfyri, royna sjálvsagt at fara styttsu leið um arbeiðsøkið !
8. december 2015
7. december 2015
Ríðiskeið við Súsonnu Sand Ólafsdóttir - GG. Skeið er fullteknað
Tað hevur eyðnast at fáa íslensku Súsonnu Sand Ólafsdóttir til Føroya at halda skeið.
Súsanna er sera dugnalig, útlærd ríðilærari á Hólum og er eisini forkvinna í Felag Tamningamanna.
3. december 2015
Abonner på: Indlæg (Atom)


text:
Fíggjarætlanin fyri 2018
Á býráðsfundi mánakvøldið 27. november varð fíggjarætlanin fyri 2018 samtykt.
Høvuðstølini í fíggjarætlanini
Inntøkur: 93.052.000 kr.
Rakstrarútreiðslur: 76.971.000 kr.
Íløgur: 38.110.000 kr.
Skattaprosent: 21,5
Barnafrádráttur: 5.000kr.
Gjald fyri pláss á dagstovni
- Børn undir 3 ár 1.995 kr. um mánaðin.
- Børn yvir 3 ár - farið verður í skúla - 1.600 kr. um mánaðin.
- Frítíðarskúlabørn: 950 kr. um mánaðin, 11 mánaðir um árið.
Avsláttur verður latin teimum foreldrum, ið hava tvey ella fleiri børn á dagstovni í kommununi.
Skipanin er soleiðis, at:
- Fyri yngsta barnið verður rindað fult gjald
- Fyri næstyngsta barnið verður latið 25 prosent í avsláttri
- Eldri børn eru ókeypis
Íløgur
Íløgurnar á 38.110.000kr. verða fíggjaðar við 18,5mió. í lántøku. 22.029.000kr. verða fíggjaðar yvir raksturin og við tøkum peningi.
Ìløgurnar verða býttar soleiðis:
- 32 mió. verða brúktar til at byggja nýggjan skúla og ítróttarhøll við Streymin.
- 4,1 mió. verða brúktar til at byggja skýlið og annað á ítróttarøkinum við Margáir.
- 2 mió. verða brúktar til aðrar íløgur.
Nettoskuldin hjá Sunda kommunu er 18 mió. Fíggjarætlanin javnvigar við 115.081.000 mió.
Til ber at lesa fíggjarætlanina her.


text:
Japanska reiðaríð Mitsui O.S.K. Lines, MOL, hevur nú yvirtikið heimsins størsta bingjuskip. Tað 20.170 TEU stóra MOL Triumph er bygt á Samsung Heavy Industries og varð latið eigarunum mánadagin. Skipið er tað fyrsta av seks risastórum bingjuskipum, sum MOL
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
Tann, sum gevur fyri at móttaka, hevur ikki givið.
Lucius Annaeus Seneca


text:
Einaferð um mánaðin í vetur verða tiltøk fyri eldri borgarar hildin á Bókasavninum við Løkin í Runavík. Tað er Dagtilhaldið í Runavíkar kommunu, sum hevur gjørt eitt samstarv við bókasavnið, um at skipa fyri hugnaligum og upplýsandi seinnapartum fyri eldri borgarar. Ætlanin er at ymisk áhugaverd fólk verða boðin inn at hugleiða um ymisk evnir og viðurskiftir, sum viðkoma teimum eldru. Prát og drekkamuður verða eisini í hásæti.
Fyrsta tiltakið í hesi røðini verður nú týsdagin, 24. novembur klokkan 14.30, tá Eyðun Joensen, sálarfrøðingur vitjar og hugleiðir um góð ellisár.
Eyðun, sum nú er farin um tey sjeyti, var fyrsti føroyski sálarfrøðingurin. Hann var í meiri enn tredivu ár í so mongum høpi fremsta umboð fyri sálarfrøðina í Føroyum, og er altíð áhugaverdur at lurta eftir.
Tiltakið er ókeypis og øll eru hjartaliga vælkomin.
Bókasavnið bjóðar drekkamunn.
(Mynd lænt frá www.in.fo tann 13. aug 2014)
Skriv et svar
« 10 lesandi byrja fjarlestur í dag Slóðbrótandi útgáva: Kom við til Spæliland. Leygard. 28. nov. kl 12.00. »


text:
Filmsbrot: Marghøllin frá mai 2017 til august 2018
Í mai 2017 varð farið undir at byggja Marghøllina í Vági. Fyrsta fótbóltsvenjing var síðst í januar 2018. Fyrstu venjingar til frælan ítrótt í mars 2018. Alment hátíðarhald í juni 2018. Klatriveggur settur upp í juli og august 2018.
Filmsbrotið niðanfyri vísir byggingina av Marghøllini frá mai 2017 til august 2018.
MARGHØLLIN frá mai 2017 til august 2018
Í mai 2017 varð farið undir at byggja Marghøllina í Vági. Fyrsta fótbóltsvenjing var síðst í januar 2018. Fyrstu venjingar til frælan ítrótt í mars 2018. Alment hátíðarhald í juni 2018. Klatriveggur settur upp í juli og august 2018.Her er eitt filmsbrot um Marghøllina frá mai 2017 til august 2018.
Gepostet von Marghøllin í Vági am Freitag, 10. August 2018


text:
Á ferð í Danmørk summarið 2008, keypti eg eina rímiliga væl varðveitta danska Bíbliu í einum Antikkhandli í Thisted. (Síðan havi eg eisini bundið hana betri inn.)
Sum longu nevnt, varð fyrsta danska reformatiónsbíblian frá 1550 týdd eftir Textus Receptus hjá Erasmusi, og líkist tí King James Bíbliuni rættiliga nógv. Útgávan av 1732, fyrst prentað í 1740, (mín varð prentað í 1845), var ein endurskoðað útgáva av gomlu týðingini, ikki ein nýggj týðing. Danska Bíblian fór gjøgnum nakrar endurskoðanir, men varð hetta altíð gjørt í mun til standard tekstin hjá Erasmusi, (ella textus receptus sum heild). Til dømis hevur pápi mín eina danska Bíbliu frá 1895, og hon líkist rættiliga nógv mínari. Øll tey kritisku versini eru enn røtt, so sum I. Mós. 2:7; Jóh. 3:16; Jóh. 4:42; Jóh. 6:47; Rom. 8:1; Rom. 11:6; I. Jóh. 5:7-8; I. Pæt. 3:18, Opb. 1:11, so bert nøkur dømir verða nevnd.
Allar danskar bíbliur eftir ca. 1900 hava tíverri verið týddar eftir korrupta grikska tekstinum hjá Westcott & Hort, og tykjast bara at versna og versna.


text:
- Tíðindi, mentan og ítróttur
Síðsti møguleiki hjá svimjarum at kvalifisera seg
Pálshøll hýsir 40 kappingum um vikuskiftið, har tríggir finalupartar eru. Luttakarnar, ið kappast, hava seinastu 12 mánaðirnar klárað bronsunálatíð í minst eini grein á stuttgeil ella langgeil.
Svimja móti kravtíðunum til størru kappingarnar
Svimjarnir kappast sjálvsagt sína millum, men eisini kappast teir fyri at fáa kravtíðina til størru kappingarnar uttanlands. Eitt nú verður svomið fram móti at sleppa til NMU, sum er norðurlendsk meistaskap fyri Ung, sum verður í Rika í juni. Eisini verður svomið móti at sleppa við í EJM í Finnlandi, sum er norðurlendsk kapping fyri tey, ið eru eitt sindur eldri. Harafturat verður eisini svomið eftir at sleppa til EM, sum verður í Glasgow.
Fleiri hava longu kvalifisera seg
Um vikuskiftið er seinastu møguleiki hjá svimjarunum at kvalifisera seg til størru kappingarnar. Fleiri av svimjarunum hava longu kvalifisera seg til størru kappingarnar. Í gjár megnaði ein afturat at koma uppá listan við kravtíðum til kappingar uttanlands. Tað var Martin V. Sivertsen úr svimjifelagnum Ægir. Hann er nú ein teirra, ið hevur svomið kravtíðina til NMU.
Sí yvirlit yvir tey, ið hava svomið kravtíðina til størri kappingar her.
Sí eisini


text:
Adventskalendarin 201003-11-2010
Felagsskapir hava nú møguleika at vinna kr. 5.000 til tiltak ella verkætlan. Kalendarin er skipaður sum on-line kapping, har kr. 5.000 verða burturlutaðar hvørja viku í advent
List á U!27-10-2010
Í løtuni prýða myndirnar hjá Gunn Sloan Müller gluggarnar á Ungdómsdeildini. Myndirnar, ið eru gjørdar sum skitsur og síðani grafiskt viðgørdar, hava ein sera frískan myndastíl. Kom og síggj!
Eik Banki yvirtikin av Finansiel Stabilitet14-10-2010
Tann 30. september 2010 gjørdi Eik Banki P/F avtalu um at avhenda virksemi bankans til Finansiel Stabilitet. Allar treytirnar í sambandi við avhendanina eru loknar. Yvirtøkan, ið varð løgd fyri aðalfundin í Eik Banka, er góðkend av avvarðandi myndugleikum. Avtalan millum Eik Banka og Finansiel Stabilitet er sostatt endalig
2 nýggj starvsfólk í Inni08-10-2010
Mánadagin 4. oktober byrjaðu Dánjal Jákup Wiberg Holm og Maibritt Johannesen í Inni
Kunna teg um Eik undir Finansiel Stabilitet06-10-2010
Nýggja støðan hjá Eik hevur við sær nógvar spurningar. Vit vilja gera okkara besta fyri at greiða ivamál og svara spurningum frá kundum okkara. Á nýggjari kunningarsíðu hava vit viðkomandi tíðindi, spurningar og svar og yvirlit yvir gongdina í málinum


text:
Tróndur Arge 13.10.2018 (19:52)
Shala: Eg eri uppvaksin við graslíki
Landsliðið hjá Kosovo hevur seint seinnapartin vant á Tórsvølli. Undan venjingini var tíðindafundur í B36-húsinum, har annar av luttakarunum var Herolind Shala. Hann er uppvaksin í Noreg og hevur eisini spælt í Danmark so seint sum í fjør. Hann ræðist ikki graslíki.
Les eisini: Broyta spælskipan og tveir spælarar
- Tað broytir einki. Vi eru fleiri, sum eru uppvaksnir við at spæla á graslíki. Eitt nú eri eg uppvaksin í Noreg. Vit eru eitt gott lið, sum spælir tekniskan fótbólt, so tað verður ikki ein trupulleiki, sigur Herolind Shala.
26 ára gamli miðvallarin spælir nú við Start í Noreg. Hann heldur fyri, at hóast tað er stutt tíð millum dystirnar, so er tað heldur ikki ein trupulleiki, tí teir eru allir fulltíðarspælarar. Hann vónar tó, at føroyska liðið fer at leypa á, tí vit ikki kunnu brúka nakað annað enn ein sigur.
Les eisini: Nú havi eg enn meiri virðing fyri Føroyum
- Føroyar hava einki at tapa, so eg vætni at teir fara at spæla meiri framrættað. Tað kann blíva ein møguleiki hjá okkum, og kanska passar tað besti til okkum, sigur Herolind Shala.
Motivatiónin er í lagi
Hann bleiv eisini spurdur, um tað ger nakran mun, at teir nú skulu spæla á einum minni leikvølli í kuldan og ringum veðrið.
- Eg vænti ikki, at tað verður ein stór broyting. Vit eru motiveraðir og tað er greitt, at vit skulu mugu vinna hendan dystin. Tá vit spæla á heimavølli, so geva áskoðararnir okkum góðan stuðul, men vit til hendan dystin er motivatiónin nokk, sigur Herolind Shala.
Hann hevur spælt fleiri dystir á ungdómslandsliðunum hjá Noreg, og hevur eisini spælt seks landsdystir fyri Albania, áðrenn hann nú er farin at umboða Kosovo. Landsdysturin millum Føroyar og Kosovo verður sunnudagin klokkan 17. FM1 byrjar at senda klokkan 15.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Pál Joensen fekk silvur í Budapest og setti nýtt norðurlenskt met í 1500 frí. Tíðin hjá Pál var 14:56.90 – einans 1.73 sekund eftir fraklendingin Sebastien Rouault, ið svam 14:55.17. Italiumaðurin Samuel Pizzetti fekk bronsu við tíðini 14:59.76. Stuttbana evropameistarin Frederico Colbertaldo úr Italia gjørdist nr 4 við tíðini 15:06.92.
Pál fylgdi taktikkinum, sum Jón Bjarnason og hann høvdu avtalað, við at leggja hart út. Hann legði seg á odda aftaná 100 m og var á odda til góðir 100 m vóru eftir, tá fraklendingurin Sebastien Rouault heintaði Pál og fór frammum. Pál helt tó Pizzetti og hinar aftan fyri seg og setti nýtt norðurlendskt met. Gamla metið var 14:58.55, sum Mads Glæsner setti við superdrakt í Esbjerg í fjør.
Teir báðir Pál og Jón fegnast um úrslitið. Jón: “Hatta er fínt. Eg eri glaður fyri tað.” Pál: “Hetta kundi næstan ikki blíva betur.”
Pál varð útvaldur til dopingkontrol aftaná kappingina, sum var ein væntaður smeitur, tí at hann tá ikki fekk svomið ordiliga út eftir kappingina. Eftir øllum at døma ætlar hann sær at svimja 800 frí í morgin.


text:
Orð og lag: Arnold Børud
Týtt: Charlotta á Váli Olsen
Upprunaheiti: Jesus kom til jorden for å dø
1. Jesus kom at doyggja fyri teg,
kom av Himli, ofra læt seg her.
Ja, á krossi mátti Kongur bløða
til at bjarga falnu verð.
2. Jesus kom at doyggja fyri teg.
Langt frá Gudi vóru tú og eg.
Men Gud hvønn ein syndara so elskar,
at sín Son hann ofraði.
3. Jesus kom at doyggja fyri teg,
sigur vann á Satans óndu makt.
„Alt er fullgjørt“, sigursrópið rungar.
Alt er honum undirlagt.
4. Jesus kom at doyggja fyri teg.
Hann so dýrt við blóði okkum vann.
Alt hann gav! So eymur hann nú spyr: „Hvat
gevur tú til Frelsaran?“


text:
Danjal av Rana 12.01.2018 (14:37)
Starvsmannafelagið eyðmerkir aðalráðini
Tað eru ikki allir limirnir hjá Starvsmannafelagnum, sum fara í samhugaverkfall mánamorgunin.
Starvsmannafelagið boðar frá, at verkfallið er galdandi fyri allar limir felagsins, sum arbeiða hjá kommununum kring landið, hjá kommunalum felagsskapum og kommunalu dagrøktini.
Umframt tey rakar verkfallið 14 arbeiðspláss hjá landinum. Starvsmannafelagið hevur gjørt ein lista yvir tey 14 arbeiðsplássini hjá landinum, sum verða rakt av verkfallinum.
Tey sjey aðalráðini og Løgmansskrivstovan verða øll nevnd á listanum, umframt Føroya Løgting. Umframt tey níggju arbeiðsplássini umfatar verkfallið eisini Almannaverkið, Dugni, eftirlitsfólkini hjá Heilsufrøðiligu Starvsstovuni, Skúlan á Trøðni og siglandi fólki hjá Strandferðsluni.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Í morgin byrjar altjóða svimjistevnan Bergen Swim Festival 2018, við luttøku av eisini 18 føroyskum svimjarum. Startlistarnir síggjast her, sum benda á at vit fara at síggja í øllum førum nakrar føroyskar svimjarar í finalum, og kanska vinna okkurt heiðursmerki, hóast kappingin er sera hørð.
Teir 18 svimjararnir eru:
- úr Havnar Svimjifelag: Beinta P. Debes (1997), Eyðrið Mortensen (2003), Johan N. Dam (2002), Lena Rannváardóttir (1998), Marius I. Gardshodn (1998), Niels Nattestad (1998), Vár E. Eidesgaard (2001)
- úr Ægir: Barbara Debes (2002), Rebekka Trygvadóttir (2004), Rókur Trygvason (2000), Signhild Joensen (2000), Sólvá A. Sigurðsson (2002)
- úr Suðuroyar Svimjifelag: Alisa Vestergård (2003), Rani Jacobsen (2001), Róland Toftum (1998), Sára R. Nysted (2001)
- úr svimjifelagnum Reysta: Ásbjørg Hjelm (1999)
- úr svimjifelagnum FLOT: Birita Debes (1995)
Við teimum eru venjarar Juan Jaime Arroyo Toledo úr Ægir, Jóannes á Fløtti úr Havnar Svimjifelag, Dánjal Martin Hofgaard úr Suðuroyar Svimjifelag og Eva Trygvadóttir úr Reysta, umframt ferðaleiðari Anita Ryggshamar Nysted, næstformaður í Svimjisambandi Føroya.
Stevnan verður eftir øllum at døma stroymað beinleiðis á livestream.com, umframt at norska TV2 fer at sjónvarpa beinleiðis frá finalunum fríggjadag og leygardag.
Afturat hesum verða úrslitini at síggja beinleiðis her á livetiming.se, umframt at okkurt ‘‘SuperLive’ verður at síggja her.
Kappingartíðirnar eru hesar:
- Fríggjadag 13. apríl – Innleiðandi riðlar frá kl 09:00, finalur frá kl 17:00
- Leygardag 14. apríl – Innleiðandi riðlar frá kl 09:00, finalur frá kl 17:00
- Sunnudag 15. apríl – Innleiðandi riðlar frá kl 09:00, finalur frá kl 16:00
Tíðirnar eru ‘norsk tíð’, sum er ein tíma frammanfyri føroysk.
Út yvir at vera ein spennandi svimjistevna, so er hendan luttøka eisini ein roynd hjá Svimjisambandinum at byggja upp ein so góðan liðanda sum gjørligt á føroyska svimjilandsliðnum, sum tann ið vit nú í øllum førum nakrar ferðir hava sæð á Oyggjaleikum.
Hópurin nú minnir um tann sum vit typiskt senda til Oyggjaleikir, og skjótt er jú bara eitt ár til Gibraltar, har Svimjisambandið avgjørt ætlar sær aftur at royna at markera seg.
Vit fylgja við sum væl vit kunnu, nú hesi 18 kappast í Bergen, samstundis sum Óli og Alvi kappast á Danish Open í Keypmannahavn, og undirritaði saman við Djóna og Hestoy fara á norðurlendskan aðalfund í Reykjavík.
Vegna SSF
Rókur


text:
Visti tú?
- at hjartað slær uml. 35 milliónir ferðir - um árið?
- at hjartað pumpar uml. 5 - 7 l. av blóð runt í likaminum um minuttin?
Tað eru uml. 7200 litrar um dagin
Hjartasjúkur
Tað eru fleiri bólkar av hjarta- og blóðrenslsjúkum.
Vanligasta hjartasjúkan kemur av æðrakálking í krúnuæðrunum (coronaræðrunum), sum veita blóð til sjálvan hjartavøddan.
Um kálkingin gevur tronga á krúnuæðrarnar, so at blóðrenslið verður tarnað, fær ein hjartakrampa (angina pectoris).
Um blóðrenslið tippist í einari krúnuæðr, fær ein "blóðtøpp í hjartað".
Aðrar hjartasjúkur eru sjúkur í hjartaklaffunum, ólag á hjarta- sláttinum, viðføddar hjartasjúkur o.a.
Blóðrenslsjúkur uttan fyri hjartað koma eisini oftast av æðrakálking og geva t.d. kolubrand á fótum og slagtilburð (apopleksi) við lamni.
Ein onnur sera vanlig blóðrenslsjúka er ov høgt blóðtrýst, sum eisini hevur við sær øktan vanda fyri slagtilburði og hjartasjúku.
Forkamartitran og forkamarflákran
Forkamartitran og forkamarflákran hava somu sjúkueyðkenni og verða viðgjørdar á sama hátt.
Atrieflimran kalla vit eisini forkamartitran og er tað, sum oftast órógvar regluligu hjartarytmuna. Vanliga fara elektrisku innskotini frá sinusknútinum og breiða seg um alt hjartað. Sinusknúturin styrir hjartasláttinum og gevur eina javna rytmu. Forkamartitran kemur av, at elektrisku innskotini koma ymsa staðni frá í forkømrunum. Hetta hevur við sær óregluligan elektriskan virknað, og gevur óregluliga og skjóta hjartarytmu. Forkømrini trekkja seg ikki saman sum vanligt, men standa og titra.
Forkamartitran kann koma í stuttum herðindum, sum vara í minuttir til tímar; longri herðindi kunnu vara í fleiri dagar og vikur, og so kann tað eisini titra alla tíðina. í byrjanini steðga herðindini oftast av sær sjálvum, men sum frá líður kunnu herðindini leingjast, og bara steðgast við heilivági ella við elektriksum stoyti, sum verður gjørt undir fullari doyving. Forkamartitranin kann eisini gerast varandi. Hevur tú einaferð havt forkamartitran, er stórur vandi fyri at fáa hana aftur.
Forkamartitran er meinaleyst órógv, skilt á tann hátt, at titranin í sær sjálvum er vandaleys. Tó hevur forkamartitran nakrar álvarsamar fylgjur við sær, sum roynt verður at sleppa undan:
Øktur vandi fyri blóðtøppi í heilanum
Titrandi rørslurnar í forkømrunum kunnu gera sveitar av blóði í forkømrunum. Sveitarnir kunnu ríva seg leysar og verða førdir út í kroppin, m.a. í heilan. Tí skal altíð umhugsast, um tú skalt hava blóðtynnandi viðgerð, tá tú hevur forkamartitran.
Hjartasvíkjan
Hevur tú ov títtan puls í longri tíð, kann tað slíta uppá hjartað, so pumpuvirknaðurin versnar so mikið, at tað kann hava hjartasvíkjan við sær.
Tí er týdningarmikið, at tú fært heilivág, sum forðar hjartanum at sláa ov skjótt.
Tá tað snýr seg um forkamarflákran er elektriski virknaðurin í forkamarinum regluligari. Men hon er oftast framvegis ov títt.
Vandabólkar
Fleiri orsøkir kunnu verða viðvirkandi til, at tú ert í vanda fyri at fáa forkamartitran:
- Høgur aldur
- Ov høgt blóðtrýst
- Høgt stoffskifti
- Ovurvekt
- Diabetes
- Kronisk lungnasjúka
- Niðursettur nýravirknaður
- Ov stór rúsdrekkanýtsla
Hevur tú forkamartitran í herðindum, so økist vandin fyri herðindum í sambandi við t.d. fepur/ígerðarsjúku, sálarlig strongd, rúsdrekka og kaffi.
Sjúkueyðkenni
Sjúkueyðkennini kunnu vera sera ymisk. Summi hava eingi sjúkueyðkenni, meðan onnur plágast illa av sjúkueyðkennum.
Hevur tú sjúkueyðkenni, so eru tey vanligastu:
- Skjótur óregluligur pulsur
- Hjartabankan
- Svimbul
- Andaneyð
- Bringupína
- Órógv- og kensla av angist
Hevur tú onkur av hesum sjúkueyðkennunm, so skalt tú tosa við lækna skjótast til ber.
Kanning
til tess at ávísa forkamartitran krevst, at læknin sær tína hjartarytmu, meðan tú hevur herðindi av forkamartitran. Í fyrsta umfari verður tikið eitt kardiogramm (EKG). Koma herðindini bara av og á, er møguligt at eygleiða hjartarytmuna við einum lítlum upptakara, ið verður festur á bringuna. Afturat hesum verður ein ultraljóðskanning av hjartanum gjørd.
Blóðroyndir verða eisini gjørdar fyri m.a. at kanna um stoffskiftið er ov høgt.
Viðgerð
Viðgerðin er treytað av, hvørji sjúkueyðkenni tú hevur og um tey eru í herðindum ella sum varandi forkamartitran. Hevur tú nógv sjúkueyðkenni, verður viðgerðin serliga rættað eftir at royna at halda fast um normala hjartarytmu. Hevur tú fá ella eingi sjúkutekin, verður ofta staðfest, at tú hevur varandi forkamartitran og viðgerðin verður frekvensstillandi.
- Blóðtynnandi viðerð, sum skal byrgja fyri blóðtøppum - serliga í heilanum
- Frekvensstillandi viðgerð, sum er heilivágur, ið skal forða pulsinum at gerast ov skjótur, tá tú hevur forkamartitran
- Títtleikajavnandi viðgerð, sum er viðgerð, ið skal byrgja fyri ella forða, at tú fært fleiri herðindi við forkamartitran
- DC-konvertering (el-stoytur í bringuna, at fáa rytmuna í rætt lag)
- Ablatión (innvortis inntriv í vinstra/høgra forkamar)
Blóðtynnandi viðgerð
Uttan mun til um tú hevur forkamartitran/flákran í herðindum ella varandi, er týdningarmikið, at støða verður tikin til, um tú skalt hava blóðtynnandi viðgerð. Blóðtynnandi viðgerðin skal byrgja fyri vandanum fyri blóðtøppum serstakliga í heilanum.
Vandin fyri blóðtøppi í heilanum verðu settur upp í móti vandanum fyri bløðingum orsakað av blóðtynnandi viðgerðini.


text:
Kjallaramálari á veg til himmals/
Kollasjurnar hjá Tóroddi Poulsen á Ólavsøkuframsýningini síggja út til at vera á veg til himmals, so lættar og poetiskt sveimandi eru tær. Men Tóroddur Poulsen er ein kjallaramálari. Tað er hann heilt einfalt av tí, at hansara atelier er í kjallaranum í einum bygningi í Nordre Frihavnsgøtu á Østerbro, men listasøguliga er tað neyvan heilt skeivt heldur at flokka hann í undirgrundini sum kjallarmálara, sjálvur hevur hann jú eisini skrivað um Kjallaramálningadagar. Tóroddur Poulsen er ógvuliga aktivur listamaður og hann hevur verið nógv frammi síðan hann fekk mentanarvirðisløn landsins. Henda greinin um listamannin byrjar í Týsklandi fyri mongum árum síðani.
Tá ein hin týdningarmesta týska listaframsýningin í nýggjari tíð læt upp leygardagin 29. september í 1984 í Düsseldorf Kunsthalle, var tað ein sonn gøla, at listamaðurin Martin Kippenberger ikki var boðin við. Tað var hann ikki av teirri orsøk at fyriskiparin Kasper König ikki dugdi at síggja nakað virði í hansara málningum. Hann helt, at málningarnir hjá Kippenbergar vóru "Partykellermalerei", sum ikki hoyrdu heima millum ordiligu listaverkini á framsýningini "Von hier aus".
Sjálvandi var hetta hvørki fyrstu ella seinastu ferð, at metingar av hvat er góð og vánalig list, fóru fullkomiliga skeivar í mun til framtíðar hugsanir, hetta hendir javnan. Kippenberger verður mettur at vera ein av teimu stóru endurnýggjarunum. Nú er tað jú nokk so nógv lættari at læra av fortíðini enn at spáa um framtíðina, og í sambandi við ta framsýning, sum henda greinin snýr seg um, kunnu vit beinan vegin staðfesta, at hesa ferð var kjallaramálarin boðin við - ja hann var í grundini boðin púra einsamallur at hava summarframsýningina í Steinprenti. Allíkavæl var okkurt við móttøkuni av hesi listaframsýningini, tá hon læt upp í Steinprenti í Havn leygardagin 29.juni, sum bendi á, at fólk ikki ordiliga vistu hvat tey skuldu halda um hesar løgnu kjallaramálningarnar. Teir eru so ljótir, helt onkur og onkur annar helt, at Tóroddur Poulsen mundi vera meira grafikari enn málari. Tað er forrestin ikki langt frá, at tað var tann sami, sum í síni tíð, tá Tóroddur Poulsen byrjaði at fáast við prent, helt Tórodd Poulsen vera yrkjara og ikki grafikara. Eg veit ikki um fólk gjørdu sær greitt, at talan í roynd og veru er um eitt tøkni, sum vit ikki hava sæð Tórodd Poulsen brúka áður, sjálv royndi eg at leggja dent á hetta í tíðindaskrivinum, men í grundini var tað ein av okkara bestu málarum, sum rakti seymin á høvdið, tá hann til ferniseringina segði – Hetta er slett ikki málarí, altso hetta er ikki málarí uppá sama máta sum mínar myndir eru málarí…". Torbjørn Olsen hevur púra rætt í hesum varhuga og tað var hansara eygleiðing, ið setti gongd á hesa hugleiðing.
Á amerikanskari grund
Serstaka framsýningin í Steinprenti veitir fyrsta høvið yvirhøvur at uppliva eina samlaða presentatión av málningunum hjá Tóroddi Poulsen. Og á sama hátt sum við øllum hinum listasløgunum, sum hann dyrkar, brýtur Tóroddur Poulsen upp úr nýggjum, ja, hann ger ikki minni enn at broyta sjálvar grundtreytirnar hjá listaslagnum. Við sínari fyrstu málningaframsýning umdefinerar Tóroddur Poulsen føroyskt málarí í mun til tær hálvabstraktu náttúrutulkingarnar, sum vit sambinda við klassiskt føroyskt málarí, men sum í roynd og veru jú eru brigdi av europeiskari myndlist soleiðis sum hon sá út áðrenn 1950, tá colorfieldmálarar, Andy Warhol og onnur staðfestu New York at vera ta nýggju progressivu bráðpannuna hjá listini. Støðið undir málningunum hjá Tóroddi Poulsen er partvíst amerikanskt og týskt, men tankarnir eru franskir og enntá rættiliga føroyskir eisini. Tóroddur Poulsen er ein sannur kjallaramálari. Tað er hann av teirri einføldu orsøk, at hansara atelier er í kjallaranum í einum bygningi í Nordre Frihavnsgøtu á Østerbro, men listasøguliga er tað neyvan heilt skeivt at flokka hann sum kjallara- og undirgrundmálara.
Gullskógvurin
Hansara myndevni eru afturvendandi og vit kenna summi teirra aftur frá prentum, tekningum, vatnlitamálningum, installatiónum og yrkingum. Tann monumentali gullskógvurin er í einari mynd settur upp á ein grønan piedestal, ið tykist múraður upp á sama hátt sum tann neyvt teknaða gráa bakgrundin, ið myndar rundleidda múrverksmynstrið, sum aftur liggur aftan fyri eitt annnað múrverksmynstur fremst í myndarúminum. Á grøna mynstrinum hómast ljósir dropar, ið dryppa úr víngløsunum, sum standa niðri í skógvinum, tvey teirra tykjast hoknað niður, eitt til hvør sína síðu og aftan fyri víngløsini sæst ein svartur bjálki, sum hongur niður úr erva í reyðum tráði. At lýsa myndir kann annars tykjast sum eitt heldur turrisligt øki, men ikki, tá tað snýr seg um myndir hjá Tóroddi Poulsen. Tað er sum eitt ævintýr, merkt av dreymakendari surrealismu og eini serstakari dyrkan av mynstrum, hvørs líka eg ikki havi sæð síðan Steffan Danielsen. Nólsoyarmálarin var forrestin eisini sera upptikin av laðingum og av markinum millum subjektið og umheimin. Hansara outsider-list hevur ikki altíð verið so høgt í metum sum hon er í dag.
Bad painting strategiir
Tó at hetta er hansara fyrsta málningaframsýning, kunnu vit ikki á nakran hátt kalla Tórodd Poulsen fyri debutant. Næsta ár eru 30 ár síðani hansara fyrsta yrkingarsavn, hann hevur verið myndlistamaður meira enn helmingin av hesium sera produktiva tíðarskeiði. Tóroddur Poulsen hevur málað síðani 1980´ini og júst hetta tíðarskeiðið sæst aftur í hansara málihátti, ið sipar til tað listaslagið, sum verður nevnt bad painting - málarí, sum bjóðar tí klassiska, kanoniseraða góða smakkinum av. Tilvitað brúk av tí ljóta er ein áhugaverd strategi, ið krevur eitt vist mát av innliti í og ein greiðan varhuga av tíðarinnar altumfatandi týdningi. Konsensus broytist støðugt og tí kann tað, sum eina ferð var hildið at vera ljótt og ófantaligt, verða hámett í einum øðrum tíðarskeiði. Konfronterandi lyndið í modernaðu listini hevur við sær, at listafólkini ofta bjóða galdandi hugsanum um hvat er gott og minni gott av. Mest sum av sær sjálvum tykist Tóroddur Poulsen onkursvegna velja tað ótilpassaða fram um tað stovnsetta, - nei fram um ja - dissidens framum konsensus, líka so sjálvsagt sum hann altíð dyrkar tað bíliga heldur enn tað dýra.
Eitt nýbrot
Í føroyskari myndlist umboða oljumálningarnir hjá Tóroddi Poulsen eitt nýbrot bæði myndevnisliga, men eisini í mátanum, teir eru málaðir. Teir eru ikki á nakran hátt ætlaðir at taka seg málandi út við fleirstreingjaðum dýpdum ella lekrum litblandi. Málningarnir eru flatir ofta við eitt sindur knortlutari tekning og orðum, sum í skundi tykjast vera krutlaði niður á myndaflatan. Tá vit viðgera hesar málningar er tað sum um, at okkum tørvar nýggjar kategoriir, tí tær kategoriir, vit hava brúkt innan føroyska list higartil, nú ikki røkka. Vit hava áður bólkað føroyska list sum antin figurativa, hálvabstrakta ella nonfigurativa list, sum í rættiliga stóran mun tykist miðsavnað um tað sublima í stórslignum, náttúrufagnandi og sansaligum myndum. Hetta er ikki galdandi fyri myndirnar hjá Tóroddi Poulsen, óansæð um tær eru figurativar ella abstraktar. Leggjast kann aftrat, at hvørki súkklur, urtapottar ella spannir hjá Tóroddi Poulsen eru lýstar á sama ímyndandi ella sansaliga eygleiðandi hátt sum tá Niels Kruse stóð niðri á Møl á Eiði og skrásetti tað kæra landslagið í náttúruromantiskum myndum. Men listin hjá Tóroddi Poulsen er somuleiðis sjálvsævilig, summi myndevni stava frá hansara egnu upplivingum. Í einum niðurskrivaðum fyrilestri, sum stóð í tíðarritinum Vencil undir yvirskriftini "Droymt og Drymið" greiðir Tóroddur Poulsen frá eini óhugnaligari uppliving við einari spann: "Sum smádrongur droymdi eg ofta um at missa mammu mína. Hav tað so gott góði, segði hon, nú fari eg til himmals. Hon bleiv løgd í ein bát, sum sigldi avstað við henni niðan gjøgnum Nólsoyarfjørð. Eg veittraði til hana, og hon veittraði aftur. Tá var tað gott at vakna, og eg tók tað ikki so tungt, um hon skeldaði meg tann dagin. Alt hevur sína orsøk. Ein dagin, eg kom heim, fóru ambulansumenn avstað við henni á eini børu og inn í ambulansuna. Eg rann aftaná, men var ov skelkaður at spyrja, hvat feilti henni. Omma kemur at ansa tykkum, til eg komi heim aftur. Og so koyrdu teir avstað við henni, babu, babu. Tá eg fór inn stóð ein spann full av blóði úti á køksgólvinum. Hevði hon útvatnað saltgrind ella hvat? Nei, tað bar ikki til. So nógv blóð. Har var okkurt kjøtkent, ella var tað ein dukka. Eg stóð púra stívur og stardi niður í spannina eina góða løtu, áðrenn eg helt á dyr, og rann oman í fjøruna til kombikkini. Seinni fortaldi systir mín, at mamma hevði kastað burtur. Tvillingar. Síðani havi eg verið bangin fyri spannum.". Áhugavert er, at lýsingarnar av byttunum ikki eru eintýðugt daprar, tær kunnu bæði hava stuttligt og heimspekiligt brá.
Maður við gummiarmi í sólbrillum
Myndevnisliga brýtur Tóroddur Poulsen alla tíðina upp úr nýggjum í føroyskari myndlist t.d. tá hann málar eina mynd av einum manni við gummiarmi í sólbrillum við gittara undir liðini, sum situr í einari svartari sofa við eitt grønt sofaborð og lesur í eini teknirøð, kanska er tað um Dunnald Dunnu - meðan spannir í hópatali tykjast ota seg inn á hann. Myndin er um somu tíð eitt sindur skemtilig, óhátíðarlig og serstakliga álvarsom, tí hon snýr seg um listarliga inspiratión. Um so Tóroddur Poulsen er sera originalur listamaður, hevur eisini hann undanfólk í heimslistini, sum hann kennir seg myndlistarliga skyldan við. Hann fylgir sera væl við í samtíðarlistini og lesur eina rúgvu um samtíðarlist og poesi, men hevur eisini áhuga fyri ymiskum listarligum outsidearum, fronsku symbolistunum í 19. øld og fyri amerikanskari list og poesi úr fimtiárunum. Á sama hátt sum fleiri av umboðunum fyri tað sonevnda beat ættarliðið og New Yorkaraskúlanum sameinir Tóroddur Poulsen hámentan og poppmentan, mynd og skrift, speisemi og vakurleika.
Modernismunnar negativa gandaflís
Filosofiska tagnarmaskinan, sum er eitt slag av eini installatión ella ringrás, ið framleiðir kvirru, gongur aftur sum myndevni í fleiri av málningunum og spannirnar eru somuleiðis nógvar. Myndevni sum træsprek, múrsteinar, súkklur og spannir eru dømi um hvussu tilvitað hesin listamaðurin dyrkar tað banala í sínum myndum, sum eisini stinga seg burturúr heildini í føroyskari listasøgu við tað, at tær ikki altíð líkjast list og á hesari málningaframsýningini er tað enn týðiligari enn áður. Tóroddur Poulsen dyrkar eitt antilistarligt, ljótt úttrykk, sum í sær sjálvum er ein uppreistur í móti øllum tí, sum er stovnsett. Hann dyrkar tað ótilgjørda og tað lætta. Hann dugir bæði í yrkingum og málningum at orða tað óvæntaða á einfaldan hátt, at tú sum móttakari gerst bilsin av øllum teim spildurnýggju tankum, sum brádliga myndast í tínum huga, tá yrkingin ella myndin gerst ein lopfjøl til egnar assosiatiónir. Eg haldi ikki, at negativisman hjá Tóroddi Poulsen er tilvitað, tann negativa gandaflísin fylgdi við, tá modernisman í síni tíð kyknaði, og hetta ávirkar enn okkara eygsjón á grundleggjandi hátt, kanska er tað á sama hátt sum danska listakvinnan Ursula Reuter Christiansen greiddi frá um sína egnu list í 1980: "Einaferð ætlaði eg at mála okkara hús. Hortensiablómurnar framman fyri húsini vóru so vakrar. Tíanverri bleiv tað ikki til nakað. Eg málaði nakað annað. Tað vóru somu bóndahús, sum eg málaði við eldreyðum himmali og kolaðum bjálkum". Málningarnir hjá Tóroddi Poulsen eru úrslit av somu noyðslu og sama yvirskoti, sum merkir alt hitt, sum listamaðurin ger. Hetta er óføroysk føroysk kjallaralist, sum er merkt av bad painting snildum og urbanari coolness.
Tóroddur Poulsen úr Droymt og drymið, s.45 í Vencil 3/2007 og Kjallaramálningadagar s. 16-21 í Vencil 12/2012.
"Teir løgdu litir á landið, sum bleiv hongt inn í stovur, uppi yvir sofunum, har teir villu dreymarnir blivu tamdir við søtum drykkjum og sjónvarpinum tendraðum í ævir allar, eisini eftir at alnótin varð tendrað á fyrsta sinni."
"Royndi at fáa kvirruna, tøgnina og stillið at siga tað speglvent í tjúkkum oljulitum."
"Kvotugangstararnir fáa einki av míni litakvotu.Teir hava makrel millum lørini, og tað átti at verið nóg mikið."
"Tað gula er nú vorðið gulari. Onkur bókstavur hevur fingið grønt og reyðgult á seg. Ansa nú eftir, at hetta ikki endar sum eitt landslag."
Heimildir: Tóroddur Poulsen úr Droymt og drymið, s.45 í Vencil 3/2007 og Kjallaramálningadagar s. 16-21 í Vencil 12/2012. Claus Carstensen: Ang.Trash og bad painting í kataloginum Kast en brand hjá Ursula Reuter Christiansen. Kunsthallen Brandts Klædefabrik 2000.


text:
Í dag, fríggjadagin 22.juni klokkan fýra verður bókaframløga í Steinprenti, tá katalogið hjá Randi Samsonsen verður presenterað. Í bóklinginum eru myndir av framsýningini In Search of Lost Colours, umframt ein tekstur um framsýningina og listakvinnuna. Bóklingurin verður til keyps ídag fyri 100,- kr. Hetta verður samstundis seinasta høvi at síggja framsýningina hjá Randi Samsonsen, sum letur aftur í morgin.
Hetta er ein serstøk framsýning við tekstillist og grafikki. Høvuðstøknið hjá Randi Samsonsen er tóvirki - hon bindur, heklar og seymar klæði, sum verða fyllt, formað og sett upp sum listaverk. Harumframt sýnir listakvinnan eisini fram steinprent, sum hon hevur gjørt til framsýningina. Hetta er fyrsta føroyska serframsýningin hjá Randi Samsonsen, sum heldur ikki hevur gjørt steinprent áður. Kortini er grafiska tøknið henni als ikki ókent, tí hon hevur starvast á grafiska verkstaðnum og hjálpt til í fleiri umførum. Framsýningin er konseptuel. Bæði prent og tóvirki hava sama útgangsstøðið - tað er hetta, ið listakvinnan kallar litminni frá teimum ymsu heiminum, har hon búleikaðist og vitjaði sum barn. Menniskjað er frá barnsbeini vælsignað við framúrskarandi eginleikum at sansa sítt umhvørvi. Við víðopnum sansum síggja, lukta, hoyra og merkja vit rúmini kring okkum og hetta gera vit so gjølliga og væl, at tað ber til hjá okkum sum vaksin at endurvitja hesi somu rúm í huganum. Litir hava stóran leiklut í minnunum hjá Randi Samsonsen og seinasta hálva árið hevur hon arbeitt empiriskt við sínum litminnum. Hon hevur vísindaliga granskað fotomyndir í familjumyndabókum og hevur burtur úr hesum gjørt litkort og notur, sum aftur eru útgangsstøðið hjá tekstilverkum og prentum. Øll verk á framsýningini, bæði tvídimensional og trídimensional eru grundleggjandi nonfigurativ. Litminnini hjá Randi Samsonsen manifestera seg sum rundleitt, organisk skap, ið liggja, standa ella hanga í rúminum. Summi verk eru náttúrukend og líkjast reivverum ella darlandi slokkum av bløðrutara. Men menniskjakroppurin er heilt avgerandi í hesum verkum bæði sum íblástur og fatanargrundarlag.
Tekstillistin hjá Randi Samsonsen tekur atlit til menniskjalikamið, hennara antropomorfu skap eru lík likamslutum, men hetta er eisini list, sum skal fatast taktilt við øllum okkara sansandi kroppi. Fleiri verk eru bleyt og mjúk, summi hava ein hvassari yvirflata. Tilfarsliga er talan jú um hondarbeiðslutir, um heimavirki, ið tó at tað verður umsitið á øðrvísi og nýggjan hátt, enn knýta hugasambond til brúkslutir, sum vit áður hava bundið, seymað og heklað. Onkrastaðni millum tað kenda og ókenda taka hesi verkini áskoðaran á bóli og fáa okkum at flenna og kenna, at vamlast, fegnast og minnast. Randi Samsonsen býr og arbeiðir í Havn. Hon hevur eina Master í design frá Designskúlanum í Kolding í 2012 og starvast umframt sítt listayrki eisini sum lærari í sniðgeving á Glasi. Í 2013 hevði hon serframsýning á Norðurbryggjuni, hon hevur kuraterað fleiri framsýningar í Listasavninum og harumframt hevur hon luttikið í fleiri bólkaframsýningum heima og uttanlands. 2018 Traditionsbrud, Hobro. 2017 IsThisKnit København og Aguille en Feté, Paris. 2015 Our Arctic Future, Berlin.
The opening of Randi Samsonsen’s exhibition ‘In Search of Lost Colours’ took place at Steinprent (Tórshavn, Faroe Islands) on Saturday the 12th of May.
Randi Samsonsen’s main medium is textile. Knitted, crocheted, sewn and stuffed artworks. Lithographic works have also been created for the exhibition.
The exhibition is conceptual. Both the lithographic and textile works have the same starting-point, which the artist has referred to as colour memories from the different homes that she grew up in and visited as a child. From childhood, we are blessed with an outstanding ability to sense our surroundings. With our untarnished senses, we see, smell, hear and feel the rooms surrounding us and the things in them so thoroughly, that we are able to relive these sensory recollections many years later. Colours play a vital role in Randi Samsonsen’s memories, which is the reason for her empirical take on colour memories.
Through studies of family photo albums she has been making notes and colour charts, which she been using for both her textile and graphic works. All of the pieces in the exhibition are fundamentally non-representational. Randi Samsonsen’s colour memories manifest themselves in organic shapes, which she places lying, standing or hanging in the space. Some pieces have very natural characteristics, reminiscent of coccons, hanging plant stems or bladder wracks. But the human body also plays a crucial role in these works, from an inspirational, as well as a comprehensive standpoint.
Randi Samsonsen’s textile work relates to the human body, with anthropomorphous shapes evocative of body parts, but this is also art that is to be understood in a complete physical, tactile and sensory manner. Several works are soft, whilst others possess a more rough exterior. The processes used for the creation of these pieces are a wide variety of needlework. The same, which for centuries, have been used to produce common everyday items. But Randi Samsonsen’s work forces a different perspective on this. Somewhere between the known and the unknown, her work surprises by making us laugh, frown and recall.
Randi Samsonsen lives and works in Tórshavn. She holds a Master of Design from the Designschool in Kolding, Denmark. She is a textile artist and also works as teacher at Glasir Tórshavn College. In 2013 she had a solo show at Nordatlantens Brygge, Copenhagen. She has curated several exhbitions at the National Gallery of the Faroe Islands, as well as taken part in a myriad of group shows in the Faroe Islands and internationally.
2018: - Traditionsbrud, Hobro, Denmark 2017:
- IsThisKnit, Copenhagen, Denmark. - Aguille en Feté, Paris, France 2015: - Our Arctic Future, Berlin, Germany


text:
Næmingar í 8. flokki í Tofta Skúla og Skúlanum við Løkin fáa nú høvi at velja millum fýra spennandi breytir í 8. flokki: fótbóltsbreyt, tónlistabreyt, rørslubreyt og handaliga breyt.
Skúlarnir eru samdir um at samstarva um 8. flokk, og gevur økta samlaða næmingatalið betri møguleikar fyri einum spennandi og fjølbroyttum skúlatilboði.
Komandi næmingarnir í 8. flokki velja í hesum døgum millum tær 4 breytirnar, ið koma at leingja skúlavikuna við 4-6 tímum. Tímarnir verða lagdir inn í skúladagarnar í blokkum á tveir tímar mánadag, mikudag og fríggjadag.
Skipanin kemur at virka eftir summarfrítíðina.
Skúlarnir svara fegnir fyrispurnngum um skipanina.


text:
29. desember 2017Nr. 194
Kunngerð um at skipa fiskiskapin eftir svartkjafti við fiskiførum undir føroyskum flaggi í 2018, sum seinast broytt við kunngerð nr. 87 frá 28. juni 2018
Við heimild í § 5, stk. 2, § 28, stk. 1, § 34, stk. 1, 2 og 6, § 39, stk. 1, nr. 1, 2, 3 og 4, stk. 2, nr. 2, 4, 6, 7, 8, 9 og 10 og stk. 3, § 44, stk. 1, § 46, stk. 1 og 3, § 47, stk. 2 og § 81, stk. 2 í løgtingslóg nr. 161 frá 18. desember 2017 um fyrisiting av sjófeingi verður ásett:
Virkisøki
§ 1. Kunngerðin ásetir føroyska svartkjaftakvotu og skipar fiskiskapin eftir svartkjafti við fiskiførum undir føroyskum flaggi í 2018.
Føroysk kvota og býti av kvotuni
§ 2. Føroyska kvotan av svartkjafti í 2018 er 493.081 tons.
§ 3. Av kvotunum, sambært § 2, verða 393.581 tons sett av til fiskifør undir føroyskum flaggi at fiska.
Stk. 2. Umframt kvotuna, sambært stk. 1, er kvota á 10.000 tons av svartkjafti, sum fiskifør undir føroyskum flaggi kunnu fiska í ES sjógvi sambært sínámillum fiskiveiðiavtalu millum Føroyar og ES í 2018.
§ 4. 1) 262.500 tons av kvotuni, sambært § 3, stk. 1, og kvotan í ES sjógvi, sambært § 3, stk. 2, verður latin teimum feløgum ella persónum, sum 31. desember 2017, við fiskifari undir føroyskum flaggi, høvdu rætt til egna árskvotu av svartkjafti, undantikin kvota keypt á uppboði. Fiskiskapurin verður skipaður við egnari árskvotu.
Stk. 2. Heimilað er rættindahavara, sambært stk. 1, at flyta upp til 10% av egnari árskvotu av svartkjafti í 2017 fram til 2018.
Stk. 3. Heimilað er rættindahavara at flyta upp til 10% av eginkvotuni fyri 2018, sambært stk. 1, fram til 2019. Á sama hátt verður heimilað at fiska upp til 10% upp um tillutaðu eginkvotuna fyri 2018. Ov nógv fiskað í 2018 verður mótroknað av tillutaðari eginkvotu í 2019.
Stk. 4. 2) 1) Tey 262.500 tonsini, sambært stk. 1, kunnu fiskast í føroyskum sjógvi, íslendskum sjógvi, ES sjógvi og í NEAFC skipanarøkinum. Fiskiskapurin í ES sjógvi av teimum 262.500 tonsunum er avmarkaður til í mesta lagi 21.500 tons. Tey 10.000 tonsini, sambært stk. 1, kunnu bert fiskast í ES sjógvi.
§ 5. 2) 1) 3) Av kvotuni, sambært § 3, stk. 1, verður rætturin at veiða 89.169 tons av svartkjafti seldur á uppboðssølu eftir heimildini í § 15 í løgtingslógini. Fiskiskapur eftir hesi kvotu kann fara fram í føroyskum sjógvi, íslendskum sjógvi og í NEAFC skipanarøkinum.
Stk. 2. 1) (Strikað).
§ 6. 3) Av kvotuni, sambært § 3, stk. 1, verða 41.912 tons sett av til menningarkvotur, sambært § 60 í løgtingslógini. Hendan kvotan kann fiskast í føroyskum sjógvi og í NEAFC skipanarøkinum.
§ 7. 2) Heimilað er persóni ella felagi, sum í 2017 hevur keypt svartkjaft á uppboði, og sum ikki hevur gagnnýtt alla keyptu kvotuna, at flyta tað, ið er eftir av hesi kvotu í 2017, fram til 2018.
Fiskiloyvi
§ 8. Fiskiskapur eftir svartkjafti, sambært hesi kunngerð, kann bert fara fram við fiskiførum, sum eftir umsókn hava fingið fiskiloyvi til slíkan fiskiskap.
Stk. 2. Bert persónar og feløg, ið lúka treytirnar í §§ 5, stk. 1, 6, 7 og 9 og § 51, stk. 2 í løgtingslógini, kunnu fáa fiskiloyvi sambært hesi kunngerð.
Stk. 3. 2) Fiskifør undir føroyskum flaggi kunnu bert byrja fiskiskap í íslendskum sjógvi, ES sjógvi ella í NEAFC skipanarøkinum, um Vørn hevur váttað, at tey eru á lista yvir fiskifør, sum Ísland ella ES hava givið loyvi at fiska í teirra sjóøki, ella eru fráboðað NEAFC at fiska í NEAFC skipanarøkinum.
Stk. 4. Tá søkt verður um fiskiloyvi til fiskiskap eftir svartkjafti, sambært §§ 4 og 7, skal umsóknarblað nýtast, ið er tøkt á heimasíðuni hjá Vørn.
Stk. 5. Fiskiloyvi til kvotu sambært § 4 er samstundis ein góðkenning eftir ásetingunum í § 5 í løgtingslógini.
Leiðir
§ 9. Tá fiskað verður í føroyskum sjógvi, er ikki loyvt at royna eftir svartkjafti á teimum leiðum nevndar í stk. 2 og 3.
Stk. 2. Á landgrunninum innan fyri linjur drignar millum hesi støð og í hesi raðfylgju:
1) 62°50'00"N, 07°11'00"W
2) 62°53'00"N, 06°40'00"W
3) 62°50'00"N, 06°10'00"W
4) 62°43'00"N, 05°38'00"W
5) 62°32'00"N, 05°02'00"W
6) 62°25'00"N, 04°15'00"W
7) 62°19'00"N, 04°00'00"W
8) 62°01'00"N, 04°00'00"W
9) 61°17'00"N, 04°56'00"W
10) 60°26'00"N, 06°10'00"W
11) 60°26'00"N, 06°32'00"W
12) 60°35'00"N, 06°35'00"W
13) 61°23'00"N, 07°30'00"W
14) 61°25'25"N, 08°01'00"W
15) 61°32'48"N, 08°20'30"W
16) 61º49'00"N, 08º41'50"W
17) 62º00'00"N, 10º00'00"W
18) 62º40'00"N, 10º00'00"W
19) 62º40'00"N, 08º00'00"W
20) 62°50'00"N, 07°11'00"W
Stk. 3. Á Føroya Banka innan fyri linjur drignar millum hesi støð og í hesi raðfylgju:
1) 60°50'00"N, 07°57'00"W
2) 61°03'00"N, 07°57'00"W
3) 61°15'30"N, 08°16'00"W
4) 61°13'20"N, 08°42'12"W
5) 61°00'00"N, 09°11'00"W
6) 60°48'40"N, 09°25'00"W
7) 60°24'00"N, 09°07'00"W
8) 60°50'00"N, 07°57'00"W
§ 10. Tá fiskað verður í ES sjógvi, skal skiparin, sambært § 34, stk. 3 í løgtingslógini, halda seg til tær reglur, sum galda fyri fiskiskap eftir svartkjafti fyri skip undir føroyskum flaggi í ES sjógvi.
Stk. 2. 2) Tá fiskað verður í íslendskum sjógvi, skal skiparin, sambært § 34, stk. 3 í løgtingslógini, halda seg til tær reglur, sum galda fyri fiskiskap eftir svartkjafti fyri skip undir føroyskum flaggi í íslendskum sjógvi.
Reiðskapur
§ 11. Tá svartkjaftur verður veiddur við uppsjóvartroli, skulu meskarnir í trolinum ikki fara niður um 35 mm.
§ 12. Trolið skal hava innsetta skiljirist, tá roynt verður eftir svartkjafti í føroyskum sjógvi á leiðunum norðan fyri 60°20'00''N, og sunnan fyri eina linju drigna í ein beinan eystan úr punktinum 63°00'00''N, 06°00'00''W og út á fiskimarkið, og 315° rættvísandi úr punktinum 63°00'00''N, 06°00'00''W og út á fiskimarkið.
Stk. 2. Ristseksjónin skal setast inn framman fyri posan. Ristin skal hava rimar við í mesta lagi 55 mm millum hvørja. Hallið á ristini skal vera 45°-60°. Op skal vera í netinum undir ristini. Opið skal vera breiddin á ristini og skal vera frítt soleiðis, at hjáveiða ótarnað sleppur út. Skjal 1 vísir skitsu av rist og ristseksjón.
Partroling
§ 13. Áðrenn fiskifar byrjar at partrola, skal fráboðan sendast Vørn um, hvørjum trolað verður saman við. Eisini skal fráboðan sendast Vørn, tá partrolingin, saman við fráboðaða fiskifarinum, endar.
Stk. 2. Tað er bert loyvt at skifta skip, ið partrolað verður saman við, eftir at fráboðan er send Vørn um veiðu flokkað á fiskaslag. Fiskifør, sum hava veiðu umborð, sum ikki er farin um eina góðkenda innvigingarskipan, kunnu ikki partrola við øðrum skipi, fyrr enn veiðan er farin um eina góðkenda innvigingarskipan, sambært kunngerð um landingar og avreiðingar av fiski og fiskavørum. Treytað av, at eftirlitið verður mett nøktandi, kann Vørn eftir umsókn geva skipum, sum hava veiðu umborð, loyvi at skifta skip, ið partrolað verður saman við, hóast veiðan ikki er farin um eina góðkenda innvigingarskipan.
Stk. 3. Tá fiskifør partrola, og annað ella bæði førini hava felagskvotu, verður veiðan, fyri hvørt fiskaslag sær, skrásett javnt býtt millum førini.
Stk. 4. Tá veiða frá partroling verður landað, skulu skipararnir ella eigararnir av fiskiførunum, sum hava partrolað, senda Vørn upplýsingar um helvtina av veiðinøgdini frá partrolingini, greinað á fiskaslag. Hava skipini bæði eginkvotu, er tað tó bert farið, ið landar, sum sendir upplýsingar um veiðinøgdina. Verður landað til flutningsfar, er tað bert skiparin ella eigarin av flutningsfarinum, ið skal senda hesar upplýsingar. Hóast ásetingarnar í kunngerð um landingar og avreiðingar av fiski og fiskavørum skulu upplýsingarnar sendast elektroniskt í tí sniði og eftir teimum krøvum, sum Vørn ásetir, og skulu tær sendast í seinasta lagi ein tíma eftir landingina.
Umrokningarfaktorar
§ 14. Við umrokning av fiski og fiskavørum til runda vekt skulu hesir umrokningarfaktorar nýtast fyri svartkjaft:
1) Kruvdur, við høvdi: 1,20.
2) Kruvdur, avhøvdaður: 1,40.
3) Flak við skræðu og beinum: 2,80.
4) Flak, uttan skræðu og bein: 2,80.
5) Flak, uttan skræðu, við beinum: 2,80.
6) Fiskamjøl: 5,11.
Hjáveiða í føroyskum sjógvi
§ 15. Hjá fiskiførum, sum hava loyvi at fiska uppsjóvarfisk, sum er undir kvotuskipan, er hjáveiða av hesum fiskasløgum loyvd í beinleiðis fiskiskapi eftir svartkjafti. Hjáveiðan verður roknað av kvotuni hjá viðkomandi fiskifari.
§ 16. Samlaða hjáveiðan av fiskasløgunum toskur, hýsa, upsi og kongafiskur í føroyskum sjógvi skal ikki vera meiri enn 2% av samlaðu veiðuni fyri túrin ella hálið.
§ 17. Í beinleiðis veiðu eftir svartkjafti, skal íblandingin av ungfiski í hvørjum háli ikki vera meiri enn 50% í tali. Svartkjaftur, ið er minni enn 23 cm, mátaður fremst úr høvdinum til aftast á stertinum, er ungfiskur.
Stk. 2. Er íblandingin av ungfiski, sambært stk. 1, størri enn ásetta hámarkið, skal skiparin alt fyri eitt boða Vørn frá. Skiparin hevur skyldu at upplýsa íblandingina av ungfiski, tá ið Vørn biður um tað.
§ 18. Sambært § 69, stk. 1 í løgtingslógini kann Vørn lýsa bráðfeingis veiðibann fyri ávísan fiskiskap á ávísum leiðum í føroyskum sjógvi, har íblandingin av ungfiski ella hjáveiða er meira enn ásetta hámarkið. Bráðfeingis veiðibann verður ásett fyri upp til 4 vikur hvørja ferð.
Hjáveiða í altjóða sjógvi
§ 19. Tá fiskað verður í NEAFC skipanarøkinum, í ICES øki I og II, skal hjáveiðan av pelagiskum kongafiski ikki vera meiri enn 1% av samlaðu veiðuni.
Útblaking
§ 20. Tað er ikki loyvt at blaka ella sleppa veiðu útaftur.
Virking, lating og móttøka
§ 21. Fiskifør, og onnur før, undir føroyskum flaggi, kunnu eftir umsókn fáa loyvi frá Vørn til at virka umborð, lata og taka ímóti svartkjafti í føroyskum sjógvi, sum er fiskaður í føroyskum sjógvi sambært hesi kunngerð.
Stk. 2. Virking umborð er eftir hesi kunngerð, tá fiskurin er meiri viðgjørdur enn sløgdur ella avhøvdaður, sama hvussu hann er goymdur.
Stk. 3. Í loyvið, sambært stk. 1, verða settar treytir um innvigingarskipan, fráboðanir í sambandi við lating, móttøku, at fiskurin skal haldast sundurskildur fyri hvørt skip, sum móttikið verður frá, eygleiðara o.a.
Stk. 4. Verða treytirnar í loyvinum, sambært stk. 1, ikki hildnar, kann Vørn taka loyvið aftur.
Stk. 5. Treytað av, at eftirlitið verður mett nøktandi, kann Vørn eftir umsókn geva skipum, sum taka ímóti veiðu frá øðrum í føroyskum sjógvi og flyta veiðuna til innvigingarstað í Føroyum, undantak frá kravinum um at hava góðkenda innvigingarskipan sambært kunngerð um landingar og avreiðingar av fiski og fiskavørum.
Eygleiðari
§ 22. Vørn ger av, um eygleiðari skal vera umborð á fiskiførum, ið fiska sambært hesi kunngerð, og førum, sum taka ímóti frá øðrum fari ella lata øðrum fari veiðu. Útreiðslur til løn, kost og uppihald hjá eygleiðara ber farið. Eygleiðarar hava loyvi at nýta samskiftisútgerðina umborð til tess at hava samband við Vørn og við aðrar myndugleikar.
Sýni
§ 23. Fiskifør, ið fiska sambært hesi kunngerð, kunnu verða áløgd at taka sýni av veiðuni.
§ 24. Fiskifør, ið fiska sambært hesi kunngerð, kunnu verða áløgd at gera kanningar av veiðuni, herundir av stødd, vekt og dygd.
Fráboðanir
§ 25. 2) Fiskifør, sum fiska sambært hesi kunngerð, skulu senda hesar fráboðanir til Vørn samsvarandi skjali 2:
1) Fráboðan um, at fiskiskapur byrjar. Tá farið verður í íslendskan sjógv, ES sjógv ella NEAFC skipanarøkið, skal fráboðanin sendast, í fyrsta lagi 6 tímar og í seinasta lagi 2 tímar, áðrenn skipið kemur inn í íslendskan sjógv, ES sjógv ella NEAFC skipanarøkið.
2) Veiðifráboðan hvønn dag. Skipið skal, hvønn fyrrapart áðrenn kl. 12 UTC, boða frá veiðu fyri undanfarna samdøgur. Fráboðanin skal sendast, sjálvt um eingin veiða er fingin.
3) Fráboðan um, at fiskiskapur endar. Tá farið verður úr íslendskum sjógvi, ES sjógvi ella NEAFC skipanarøkinum, skal fráboðanin sendast, í fyrsta lagi 6 tímar og í seinasta lagi 2 tímar, áðrenn skipið fer úr íslendskum sjógvi, ES sjógvi ella NEAFC skipanarøkinum.
Revsing
§ 26. Brot á § 8, stk. 1 og 3, §§ 9-12, § 13, stk. 1, stk. 2, 1. og 2. pkt. og stk. 4, §§ 14 og 16, § 17, stk. 2 ella §§ 19, 20, 22 og 25 verða revsað við sekt, er ikki harðari revsing ásett eftir aðrari lóg. Á sama hátt verður tann revsaður, sum virkar, letur ella tekur ímóti veiðu uttan loyvi sambært § 21, stk. 1, ella ikki fylgir treytum ásettar sambært § 21, stk. 2, ella sum ikki fylgir boðum sambært §§ 23 ella 24.
Stk. 2. Feløg og aðrir løgfrøðiligir persónar verða revsað sambært reglunum í kapitli 5 í revsilógini.
Stk. 3. Sambært § 87 í løgtingslógini kann Vørn beinanvegin taka aftur rættin til at reka vinnuligan fiskiskap, um brot er framt sambært stk. 1. Rætturin at reka vinnuligan fiskiskap kann takast aftur upp til 4 vikur hvørja ferð.
Gildistíð
§ 27. Henda kunngerð kemur í gildi 1. januar 2018 og fer úr gildi 31. desember 2018.
Fiskimálaráðið, 29. desember 2017
Høgni Hoydal (sign.)
landsstýrismaður
/ Rógvi Reinert (sign.)
Skjal 1
Skitsa av rist og ristseksjón
Skiljiristin hevur sum endamál at skilja stóran fisk frá smáum og sleppa størra fiskinum út gjøgnum op í undirnetinum.
Ristseksjón
Ristseksjónin skal setast inn framman fyri posan. Ristin skal hava rimar við í mesta lagi 55 mm millum hvørja. Hallið á ristini skal vera 45° - 60°. Op skal vera í netinum undir ristini. Opið skal vera breiddin á ristini og skal vera frítt soleiðis, at hjáveiða ótarnað sleppur út.
2) Skjal 2
Fráboðanir til Vørn
Niðanfyri standandi fráboðanir skulu sendast Vørn í XML sniði umvegis heimasíðuna, www.vorn.fo, undir “talgild móttøka”. Fráboðanir kunnu eisini sendast umvegis heimasíðuna, www.vorn.fo, undir “fráboðanir”.
1) COE - Fráboðan um, at fiskiskapur byrjar. Skal sendast, í fyrsta lagi 6 tímar og í seinasta lagi 2 tímar, áðrenn skipið kemur inn í íslendskan sjógv, ES sjógv ella í NEAFC skipanarøkið.
Fráboðanin skal hava fylgjandi tekst:
2) CAT - Veiðifráboðan hvønn dag. Fráboðanin skal sendast, sjálvt um eingin veiða er fingin. Skal sendast dagliga fyrrapartin áðrenn kl. 12 UTC.
Fráboðanin skal hava fylgjandi tekst:
3) COX – Fráboðan um, at fiskiskapur endar. Skal sendast, í fyrsta lagi 6 tímar og í seinasta lagi 2 tímar, áðrenn skipið fer úr íslendskum sjógvi ES sjógvi ella úr NEAFC skipanarøkinum.
Fráboðanin skal hava fylgjandi tekst:
Skjal 3
Fráboðanir til ES myndugleikar í sambandi við veiðu eftir svartkjafti í ES sjógvi í 2018
Føroysk fiskifør, ið hava loyvi at fiska svartkjaft í ES sjógvi, skulu halda seg til hesar treytir um fráboðanir at senda ES myndugleikum:
a) Fiskifar, sum hevur veiðu umborð, kann bert fara til fiskiskap í ES sjógvi, um tað hevur fingið loyvi frá avvarðandi myndugleika í ES limalandi. Fiskifarið skal sigla inn í ES sjógv gjøgnum eitt av hesum eftirlitsøkjum:
A. ICES rektangul 48 E2 í ICES øki VIa
B. ICES rektangul 50 F1 í ICES øki IVa
C. ICES rektangul 46 F1 í ICES øki IVa
D. ICES rektangul 36 D4 í ICES øki VIIc
E. ICES rektangul 37 D4 í ICES øki VIIc
Skiparin á fiskifarinum skal, áðrenn skipið kemur inn í ES sjógv, seta seg í samband við Fisheries Monitoring Centre hjá avvarðandi myndugleika í ES limalandi,
(i) UK (Edinburgh) við telduposti til ukfmc@gov.scot ella á telefon +44 131 271 9700 í seinasta lagi fýra tímar áðrenn skipið kemur inn í eitt av nevndu eftirlitsøkjum A, B ella C, ella
(ii) Írland (Haulbowline) við telduposti til fmcireland@defenceforces.ie ella á telefon (+353 21 4378752) í seinasta lagi 12 tímar áðrenn skipið kemur inn í eitt av eftirlitsøkjunum D ella E.
Í fráboðanini skal upplýsast navn, kallibókstavir, havnarkenningarnummar hjá fiskifarinum, samlað nøgd av fiski umborð flokkað eftir fiskasløgum, og á hvørjari knattstøðu (longdarstig/breidddarstig) skiparin væntar, at fiskifarið kemur inn í ES sjógv, umframt økið í ES sjógvi, ætlanin er at byrja fiskiskap. Fiskifarið kann ikki byrja fiskiskap, fyrr enn tað hevur fingið játtan um fráboðanina og boð, um fiskifarið skal kannast ella ikki. Hvør játtan um fráboðan hevur eitt nummar, sum skiparin skal hava umborð, til túrurin endar.
Hóast eftirlit vanliga verður gjørt á sjónum, kann avvarðandi myndugleiki í heilt serligum førum krevja, at fiskifarið kemur til eftirlit í Blacksod Bay ella í havn í Killybegs, Lerwick ella Scrabster.
b) Skip, ið sigla inn í ES sjógv við ongari veiðu umborð, eru undantikin ásetingunum í pkt. a). Skipið skal kortini boða avvarðandi myndugleikum frá fýra tímar áðrenn og upplýsa ætlanina í ES sjógvi samsvarandi pkt a).
c) Túrurin endar, tá ið skipið fer úr ES sjógvi, ella tá skipið fer í ES havn, og øll veiðan verður landað.
Skip kunnu bert fara úr ES sjógvi gjøgnum eitt av hesum eftirlitsleiðum:
A. ICES rektangul 48 E2 í ICES øki VIa
B. ICES rektangul 46 E6 í ICES øki IVa
C. ICES rektangul 48 E8, 49 E8 ella 50 E8 í ICES øki IVa
Skiparin skal, í seinasta lagi fýra tímar áðrenn skipið fer úr ES sjógvi og kemur í eina av nevndu eftirlitsleiðum, boða UK Fisheries Monitoring Centre (Edinburgh) frá til teldupost ukfmc@gov.scot ella á telefon +44 131 271 9700. Í fráboðanini skal upplýsast navn, kallibókstavir, havnarkenningarnummar hjá fiskifarinum, samlað nøgd av fiski umborð flokkað eftir fiskasløgum, og hvat fyri eftirlitsleið fiskifarið fer úr ES sjógvi ígjøgnum.
Skipið skal ikki fara av eftirlitsleiðini, fyrr enn tað hevur móttikið játtan um fráboðanina og boð, um fiskifarið skal kannast ella ikki. Hvør játtan um fráboðan hevur eitt nummar, sum skiparin skal hava umborð, til skipið fer úr ES sjógvi.
Hóast eftirlit vanliga verður gjørt á sjónum, kann avvarðandi myndugleiki í heilt serligum førum krevja, at fiskifarið kemur til eftirlit í Blacksod Bay ella í havn í Killybegs, Lerwick ella Scrabster.
d) Fiskifør, ið sigla gjøgnum ES sjógv, skulu hava fiskireiðskapin goymdan burtur, so hann ikki lættliga kann brúkast, samsvarandi hesum treytum:
(i) Net, vektir og líknandi útgerð skal vera loyst úr trollemmum og trolveirum og breidlum, og
(ii) net, sum er omandeks, skal vera trygt surrað.


text:
Nýggjastu tíðindini
Melda til tíðindabræv
Tíðindi - 26. oktober 2016
Við at spæla javnleik 2-2 ímóti Luksemborg, samstundis sum Kekkia og Sveis spældu javnleik 3-3, hevur føroyska U17-landsliðið við dreingjum spælt seg víðari til næsta undanumfar
Føroyski U17-hópurin, ið hevur spælt seg víðari til elitu-umfarið, sum verður í februar-mars mánaða komandi ár - Mynd: www.fsf.fo
- Hetta er heilt fantastiskt, og tað er torført at seta orð á tær kenslur, sum vit uppliva beint nú, sigur Áki Johansen, ið saman við Pól F. Joensen stendur á odda fyri føroyska U17-landsliðnnum við dreingjum.
26. oktober 2016 fer í søguna sum ein av stóru fótbóltsdøgunum hjá Føroyum. Fyri fyrstu ferð nakrantíð hevur eitt føroyskt ungdómslandslið megnað at spælt seg víðari úr einari undankapping.
Í seinasta umfarinum í undankappingini møttust Føroyar og Luksemborg, og Kekkia og Sveis. Tórur Jacobsen legði Føroyar á odda 1-0 og 2-0, men tá avtornaði gjørdist úrslitið javnleikur 2-2. Men av tí at Kekkia og Sveis spældu javnleik 3-3, gjørdust Føroyar nummar 2 í bólkinum, ájavnt í stigum við Kekkia, sum bleiv nummar 3.
Sostatt hevur føroyska U17-liðið, sum tað fyrsta nakrantíð, spælt seg víðari til úrvals-umfarið, sum verður spælt í februar ella mars mánaða komandi ár.
- Nú hava vit verið við í nógv ár, og tað hevur ongantíð áður eydnast at spælt okkum víðari. So hetta kennist eitt sindur fremmant og óveruligt. Ísurin er nú brotin, og vegurin at spæla seg víðari er nú opin, sigur Áki Johansen, og leggur afturat, at til hesa kappingina væntaðu teir sterka mótstøðu.
- Áðrenn kappingina vórðu Kekkia og Sveis styrkismett ávikavist nummar 8 og 14, meðan vit vóru styrkismettir sum nummar 41. Men allir í hópinum hava verið heilt fantastiskir, teir hava víst ein framúr hugburð, so hetta hava teir av álvara uppiborið, sigur Áki Johansen at enda við heimasíðuna hjá FSF.
Føroyska liðið ímóti Luksemborg
1. Bárður á Reynatrøð (GK), 2. Sjúrður Pauli Nielsen, 3. Gundur P. Ellingsgaard (18. Sølvi Sigvardsen, 73’), 4. Dann Fróðason, 5. Fróði P. Rasmussen (C), 6. Magnus Holm Jacobsen, 7. Hanus Sørensen, 8. Asbjørn Heðinsson, 9. Stefan Radosavlevic, 10. Lukas Giessing (17. Sveinur Lava Olsen, 55’) og 15. Tórur Jacobsen (14. Filip í Liða, 80+2’)
Eykaleikarar
12. Bjarti Vitalis Mørk (GK), 11. Jógvan Petersen, 13. Steffan A. Løkin og 16. Símun Sólheim
Venjarar
Áki Johansen og Pól F. Joensen
Tórur Jacobsen, ið skoraði bæði málini ímóti Luksemborg - Mynd: Jákup Martin Joensen


text:
Subsea 7 nýggjan sáttmála við Statoil
Norska fyritøkan Subsea 7 hevur fingið ein sáttmála aftrat við Statoil við einum virði av millum 50 og 150 miljónum USD. Sambært felagnum umfatar avtalan røkt, framleiðslu og legging av einari 53 kilometrar langari rørleiðing í Johan Castberg-økinum, 240 km úr Hammerfest.
”Vit eru fegin um at hava fingið tillutað hesa týðandi verkætlan frá Statoil og vera partur av víðari menningini av olju- og gassundirstøðukervinum í Barentshavinum, sum hevur stóran týdning fyri livikorini í øllum norðara partinum av Norra”, sigur Phil Simons, varaforseti í Subsea 7 fyri Norðsjógvin og Kanada.
Frálandsarbeiðið skal fremjast í 2020.
Kelda: TradeWinds/maritimedanmark.dk